
CONFERINŢA  DE  PACE 

de 

Diacon  Dr.  GRIGORIE  T,  MARCU 

Profesor  1#  Academia  teologica  Audreianu'1 

Luni  29  Iulie  a,  c.  s’au  întrunit  la  Paris  reprezentanţii 
celor  21  de  naţiuni  cari  şi-au  unit  puterile,  vreme  de  cinci 
ani  de  zile,  ca  să  pună  capăt  celui  de  al  doilea  răsboiu 
mondial,  stârnit  de  Germania,  Italia  şi  Japonia,  şi  să  asi¬ 
gure  omenirii  o  eră  de  pace  şi  prosperitate, 

Victorioase  pe  câmpul  de  luptă,  întins  de  data  aceasta 
aproape  cât  suprafaţa  scoarţei  pământului,  naţiunile  birui¬ 
toare  —  în  frunte  cu  URSS,  Marea  Britanie  şi  USA,  ur¬ 
mate  de  Franţa  şi  China  —  se  pregătesc  de  aproape  doi 
ani  de  zile  să  câştige  şi  bătălia  păcii.  Amintirea  jertfelor 
fără  număr  cu  care  au  răscumpărat  victoria,  ca  şi  urmele 
dese  şi  adânci  ale  prăpădului  vizibil  pretutindenea  pe  unde 
a  călcat  nemilosul  zeu  ai  răsboiului,  au  ascuţit  până  la 
limită  simţul  de  răspundere  al  factorilor  chemaţi  să  clă¬ 
dească  pacea  popoarelor. 

Generoşi  şi  sinceri,  biruitorii  de  ieri,  pacificatorii  de 
azi,  depun  cele  mai  mari  sforţări  ca  pacea  în  curs  de 
reglementare  să  fie  trainică  —  adică  să  aibă  la  temelie 
dreptatea. 

Pe  ordinea  de  zi  a  Conferinţei  întrunită  la  Paris  figu¬ 
rează,  deocamdată,  perfectarea  tratatelor  de  pace  cu  ţările 
cari  au  luptat  —  vremelnic  unele,  până  la  capăt  altele  — 
alăturea  de  agresorii  fascişti.  Cum  în  această  categorie 

intrăm  şi  noi,  România  a  fost  invitată  oficial  să-şi  apere 
interesele  la  Conferinţa  de  pace. 

Dreptatea  cauzei  noastre,  mai  ales  în  ce  priveşte  anu¬ 
larea  odiosului  arbitraj  axîst  dela  Viena,  a  fost  recuno¬ 
scută,  de  fapt  şi  de  drept,  de  marii  aliaţi,  astfel  încât  de 
pe  partea  aceasta  nu  sunt  de  prevăzut  nici  un  fel  de  sur¬ 
prize  şi  dificultăţi. 

Ca  români  şi  ca  creştini,  ne  interesează  desigur  în 
egală  măsură,  pe  lângă  soluţionarea  mulţumitoare  a  pro¬ 
blemelor  incluse  în  tratatul  nostru  de  pace,  problema  păcii 
în  sine. 

Suntem  o  naţiune  mică;  iar  poporul  nostru,  de  când 
s'a  pomenit  sub  soare,  un  popor  făcător  de  pace.  înţele¬ 
gerea  între  celelalte  popoare  îşi  răsfrânge  razele  binefăcă¬ 
toare  şi  asupra  sorţii  noastre,  tot  aşa  cum  conflictele  ce 
ce  eventual  se  iscă  aiurea,  uşor  ne  pot  prinde  în  vâr¬ 
tejul  lor. 

Dorinţa  de  pace  e  sinceră  şi  unanimă.  Marile  naţiuni 
în  frunte  cu  URSS,  o  manifestează  mereu,  masiv  şi  practic. 
Şi  ceea  ce  ne  bucură  peste  măsură  şi  ne  sporeşte  încre¬ 
derea  în  trăinicia  păcii  care  se  urzeşte,  sunt  apelurile  tot 
mai  dese  şi  mai  insistente  pe  cari  făuritorii  păcii  le  fac 
la  ajutorul  lui  Dumnezeu,  întru  ducerea  la  bun  sfârşit  a 
grelei  lor  misiuni.  La  cealaltă  conferinţă  de  pace,  ca  şi 
ulterior,  la  Geneva,  Cerul  nu  era  invocat  cu  atâta  ardoare 
ca  în  aceste  vremuri  hotărîtoare. 

Ne  vin  în  minte  cuvintele  Mântuitorului: 

—  Fără  de  mine  nu  puteţi  face  nimic! 

<9® 


UN  CAPITOL 

DIN  RELAŢIILE  ROMÂNO-RUSE : 
MITROPOLITUL  PETRU  MOVILA1 

de 

Preot  Dr.  TEODOR  BODOGAE 

Profesor  la  Academia  teologica  Ai’dieiană” 

Sunt  oameni  predestinaţi  să  umpla  o  epocă  din  istoria 
unui  neam.  Sunt  alţii,  apoi,  cari  crează  epocă  şi  cari  prin 
genialitatea  cu  care  i-a  înzestrat  Dumnezeu,  reuşesc  să 
deschidă  drum  nou,  necunoscut  până  atunci,  în  desvoltarea 
poporului  respectiv.  Mitropolitul  Petru  Movilă,  dela  moartea 
căruia  se  împlinesc  anul  acesta,  în  22  Decemvrie,  300  de 
ani,  cred  că  le-a  avut  pe  amândouă.  Importanţa  lui  creşte 
însă  şi  mai  mult,  când  ne  gândim  că  nu  numai  a  umplut 
o  epocă  întreagă  cu  personalitatea-i  covârşitoare,  că  a  fost 
deschizător  de  drumuri  pentru  un  neam  oarecare,  ci  că  a 
fost  chetnat  să  lumineze  şi  să  îndrumeze  soarta  unei  întregi 
părţi  de  lume ;  şi  ceea  ce-i  şi  mai  hotărîtor,  să  salveze  Bi¬ 
serica  într'unul  din  cele  mai  dramatice  momente  din  viaţa 
eî,  făcându-se  astfel  unul  din  ctitorii  vieţii  spirituale  din 
Răsăritul  şi  Sud-Estul  european. 

Iată  de  ce  •  am  crezut  potrivit  să  cinstim  semnificaţia 
faptei  iui  isbăvitoare  de  acum  300  de  ani,  pentru  că  făcând 
aceasta,  cinstim  nu  numai  trecutul  spiritual  al  Neamului 
nostru  şi  al  vecinilor  noştri  dela  Nord  şi  Răsărit,  ci  apre¬ 
ciind  înţelepciunea  şi  râvna  lui  neostenită  de  a  se  face 
tuturor  toate  pentru  ca  pe  toţi  să-i  ducă  la  mântuire,  putem 
să  ne  întărim  duhovniceşte  pentru  adâncile  şi  chinuitoarele 
frământări  prin  care  trece  omenirea  vremilor  de  azi.  Me¬ 
ditând  la  felul  cum  a  trăit  şi  activat  el  ca  să  împăciuiască 


1  Conferinţă  rostită  în  ziua  de  24  Martie  1946  în  Aula  Academiei  teologice 
„Andreiane"  din  Sibiu,  in  cadrul  Societăţii  ort.  a  femeilor  române. 

popoare  şi  Biserici,  până  atunci  atât  de  învrăjbite  unele 
cu  altele,  gândindu-ne  că  pentru  aproape  20  de  ani  a 
reuşit  să  creeze,  în  numele  unei  culturi  temeinice,  al  unui 
drept  de  cultură  şi  libertate  pentru  toate  popoarele,  o  uni¬ 
tate  în  duh  şi  înţelegere,  poate  ne  va  ajuta  şi  nouă  Dum¬ 
nezeu,  după  ce  am  ieşit  din  acest  crâncen  răsboiu,  să  ne 
orânduim  o  viaţă  plină  de  mai  multă  pace,  de  înţelegere, 
de  apropiere  sufletească  şi  de  progres  cultural. 

Se  cunosc  împrejurările  în  care  i-a  fost  dat  să  tră¬ 
iască  acestui  al  IV-lea  din  cei  şapte  fii  ai  lui  Simion  Mo¬ 
vilă  şi  al  Melaniei-Margareteî.  Soarta  prea  des  schimbă¬ 
toare  a  domniilor  moldovene  de  după  1600  îl  face  să  se 
retragă  ca  şi  întreg  neamul  Movileştilor  în  Polonia,  unde 
unchiul  său  Ieremia  dobândise,  încă  din  1593,  indigenatul, 
pe  care  în  1603  îl  va  primi  şi  tatăl  său  şi  unde  verişoare 
şi  surori  de-ale  lui  erau  căsătorite  după  cei  mai  înalţi 
demnitari  ai  curţii,  contând  printre  cele  mai  strălucite  fa¬ 
milii  princiare  din  vremea  aceea.  De  altfel  atât  de  străin 
nu  se  simţea  tânărul  voevod  Pătraşcu  în  Polonia  atotpu¬ 
ternică  a  regelui  Siglsmund  şi  a  cancelarului  Ian  Zamoisky, 

La  vestita  şcoală  a  frăţiei  stavropighiale  din  Liow, 
unde  Petru  îşi  va  complecta  studiile  începute  în  preajma 
evlavioaselor  pelerinagii  şi  întâmplări  din  Suceava  sfân¬ 
tului  Ioan  cel  Nou,  încă  de  pe  vremea  lui  Lăpuşneanu 
se  resimţeau  ajutoarele  ctitoriceşti  ale  domnilor  şi  boierilor 
români :  Corniact,  Stroici,  Ureche,  Balica,  Papară,  Ursu, 
Murgu,  ş.  a.  Aici,  în  cel  mai  puternic  focar  de  rezistenţă 
ortodoxă,  susţinut  de  aceşti  boieri  şi  negustori  moldoveni 
şi  macedoneni,  cari  ne  vor  da  şi  pe  marele  mitropolit  Do- 
softei,  aici  isr  nu  la  Sorbona  Parisului,  cum  au  spus  unii 
entuziaşti  biografi,  şi-a  format  tânărul  Petru  pregătirea 
culturală,  E  drept  că,  spirit  larg  şi  umanitarist  ce  era,  şi-a 
complectat  studiile  şi  în  colegiul  înfiinţat  de  Zamoisky  în 
oraşul  care-i  poartă  numele,  după  cum  tot  atât  de  drept 
este  ca  va  lua  din  principiile  şi  metodele  şcoaleior  iezuite 
şi  piarisie,  cele  mai  bune  pe  atunci  în  toată  Europa,  su¬ 
gestii  şi  îndrumări  destule.  Nici  odată  însă  acest  strat  de 
cultură  câştigat  prin  şcolile  şi  lecturile  catolice  sau  pro¬ 
testante  nu  va  reuşi  sa  şteargă  ceea  ce  a  rămas  funda- 

mental  in  sufletul  său:  evlavia  dreptei  credinţe  şi  a  obi¬ 
ceiurilor  creştineşti  din  copilăria  petrecută  între  Suceava 
şi  Suceviţa.  Tânărul,  care  încă  la  vârsta  de  14  ani  angaja 
discuţii  adânci  de  teologie  contemplativă  şi  pentru  lămu¬ 
rirea  cărora  grijulia  sa  mamă  va  căuta  lămuriri  până  ia 
călugării  din  Liow,  nu  va  putea  nicicând  să  se  apropie  de 
catolicismul  arogant  al  iezuiţilor  din  vremea  aceea,  cari 
batjocoreau  Biserica  ortodoxă  ca  pe  o  cenuşăreasă,  ai  cărei 
ierarhi  nu  erau  prinţi,  a  cărei  pregătire  teologică  lasă  de 
dorit,  a  cărei  unitate  de  conducere  şi  viaţă  de  taine  nu-şi 
are  uniformitatea  centralizată  a  catolicismului  post-tridentin. 
Mai  târziu  acesta  va  fi  supremul  scop  al  Mitropolitului 
Petru :  de  a  restaura  faţa  plină  de  lumină  a  Bisericii  sale, 
de  a  o  face  să  fie  recunoscută  şi  apreciată  de  toţi  şi  de 
a  o  înzestra  cu  cele  mai  bune  aşezăminte  de  cultură  şi  de 
pastoraţie  creştină. 

Sigur  că,  os  de  domn  ce  era,  tânărul  Petru  sau  Pâ- 
traşcu,  cum  i  se  mai  zicea,  a  fost  crescut  şi  în  nădejdea 
că  va  urca  măcar  odată  tronul  Principatelor,  pe  care  tatăl 
său  îl  urcase  de  două  ori.  De  aceea,  după  moartea  cance¬ 
larului  Ian  Zamoisky,  protectorul  Movileştilor,  Petru  intră, 
rând  pe  rând,  în  grija  educaţiei  militar  eşti  şi  de  maniere 
nobilitare  a  vitejilor  hatmani  Jolkiewsky  şi  Hodkievici,  luând 
parte  cu  acesta  din  urmă  la  asediul  Hotinului  din  1621, 
Dar  fiindcă  şi  această  luptă,  ca  şi  cea  anterioară,  dela 
Ţuţora,  au  fost  mari  înfrângeri  pentru  Polonia,  tânărul 
prinţ,  care  încă  din  1617  dobândise  cetăţenia  şi  nobilitatea 
poloneză,  avându-şi  în  părţile  răsăritene  al  Galiţiei  trei 
domenii  boiereşti,  la  cari  va  mai  adăoga  unul  în  părţile 
Kiewului,  începe  să-şi  ia  gândul  dela  atât  de  furtunoasele 
schimbări  de  tronuri  din  ţara  de  dincoace  de  Nistru-  In 
această  a  doua  patrie  a  sa,  căreia  —  lucru  important  pentru 
a-i  înţelege  bine  activitatea  sa  providenţială  —  îi  va  ră¬ 
mâne  toată  viaţa  loial  şi  credincios,  tânărul  voevod  e  de 
mirare  că  n’a  încăput,  ca  aproape  toţi  fiii  de  nobili  ai 
vremii  şi  ca  însăşi  surorile  şi  verişoarele  sale,  pe  mâna 
educatorilor  iezuiţi,  cari  acaparaseră  prin  şcoli  şi  relaţii 
familiare  tineretul  nobil  rutean  şi  lituanian.  Iată  ceea  ce 
istoricii  au  numit  drumul  Damascului  pentru  Pătraşcu-Vodă, 

drumul  pe  care-1  constitue  cele  cinci  pelerinagii  îndelun¬ 
gate  pe  cari  le  face  dela  moşia  sa  principală  Rubiejovka 
în  fiecare  an,  între  1622  şi  1627  la  Sântă-Maria  Mare,  în 
vestitul  centru  de  evanghelizare  şi  culturalizare  al  Rusiei 
şi  Rutenîei,  care  era  Lavra  Peşterilor  din  Kiew. 

Inşiruindu-se  ca  ultimul  ţăran  sau  negustor  cari  veneau 
în  cete  nesfârşite  să-şi  limpezească  sufletele  în  trăirea  du¬ 
hovnicească  din  preajma  locurilor  unde  se  consumaseră 
pentru  o  împărăţie  veşnic  senină  şi  fără  tulburări  atâtea 
figuri  venerabile  de  asceţi  şi  taumaturgi  pravoslavnici,  tâ¬ 
nărul  Pătraşcu-Voevod  s'a  lăsat  cucerit  de  evlavia  şi  liniştea 
sufletească  pe  cari  le  mai  trăise  odată  atât  de  fericit  în 
copilăria  sa  din  preajma  impresionantelor  scene  din  pic¬ 
tura  Suceviţei  şi  a  emoţionantelor  întâmplări  dela  sf.  Ioan 
din  Suceava.  Bătrânul  mitropolit  de  Kiew,  Iov  Boreţki, 
pare  a  fi  avut  mare  influinţă  asupra  Voevodului  nostru. 
Ceea  ce  însă  îl  va  fi  hotărît  definitiv  să  schimbe  slujirea 
lumească  cu  cea  bisericească  a  fost  deplorabila  stare  în 
care  se  afla  Biserica  ortodoxă  din  Polonia  vremii  aceleia. 

Se  ştie  că  în  1569,  în  drum  spre  tot  mai  multă  stră¬ 
lucire  şi  expansiune,  Polonia  încorporează  şî  Lituania,  care 
pe  vremea  aceea  cuprindea  întinderi  mari  înspre  Sud  şi 
Est  până  la  Nipru  şi  Oceakov.  Ori  în  aceste  regiuni  cu 
majorităţi  aproape  exclusiv  ortodoxe,  Polonia  nu  dorea  să 
găsească  o  întărire  a  grupării  schismatice  din  Galiţia,  gru¬ 
pare  patronată  de  tot  mai  puţini  nobili  ortodocşi,  ca  cnejii 
dela  Ostrog,  familia  Vişnieveţki  sau  cneazul  Kurbski,  şi  cari, 
pe  temeiul  unităţii  în  credinţă,  cochetau  adesea  cu  Ruşii 
moscoviţi,  Iagelonii  începuseră  de  mult,  încă  din  1413,  să 
polonizeze  Lituania,  introducând  în  locul  prinţilor  şi  auto- 
nomîilor  municipale  ruse  numite  „viet$che“,  şleahta  polonă 
a  boierilor  creiată  pe  modelul  statutului  de  Magdeburg, 
cu  diete  mari  şi  mici,  cu  drepturi  militare  şi  judecătoreşti 
concentrate  în  mâna  hatmanului  (Hauptmann-ul  german], 
cu  voievozi  şi  boerime  şi  pentru  provincii.  Nobilimea 
ajunge  tot  mai  tare,  robind  burghezimea  şi  ţărănimea.  Sigur 
însă,  că  pentru  a  ajunge  la  drepturi  egale  cu  polonezii, 
nobilimea  lituană  şi  ruteană  trebuia  să  se  catolicizeze,  iar 
catolicizându-se  se  poloniză  aproape  complect,  fapt  care  ne 

aminteşte  complect  de  stările  din  Ardealul  nostru  arpadian 
şi  angevin.  Iată  de  ce,  urmarea  dietei  din  Lublin,  (1569), 
făcută  la  început  numai  nominal,  a  fost  robirea  complectă 
a  ţăranului  şi  dispariţia  autonomiei  lituano-rutene.  Pentru 
a  avea  un  aparat  de  stat,  prin  care  să  guverneze  mai  uşor 
nouile  teritorii,  Polonii  le-au  catolicizat  şi  organizat  după 
nouile  lor  planuri.  Pentru  a  face  faţă  nouilor  situaţii,  no¬ 
bilimea  şi  burghezimea  lituano-ruteană  câtă  mai  rămase, 
trebui  să  se  şcolească  în  institute  polone  conduse  de  iezuiţi, 
cari  împânziră  ţara  cu  peste  30  colegii  şi  două  Academii 
(Braunsberg  şî  Vilna).  Pe  lângă  educaţia  iezuită,  care  stre¬ 
cura  în  sufletul  tinerimii  dispreţul  pentru  Biserica  plebeică 
şi  decăzută  a  schismaticilor,  se  adaugă  la  nobilii  lituani 
gândul  de  a  parveni  îa  situaţii  sociale  înalte,  ceea  ce  nu  se 
putea  dacă  nu  erai  susţinut  sau  înrudit  cu  şleahta  polonă 
a  magnaţilor.  Procesul  se  petrecea  la  fel  şi  cu  populaţia  dela 
ţară.  care  acum  a  ajuns  în  puterea  latifundiarului  polon 
şi  a  cămătarului,  de  acum  proprietar  şi  arendaş  de 
biserici.  Se  mai  adaogă  faptul  că,  devenită  mare  putere  eu¬ 
ropeană,  Polonia  începu  industrie  mare  şi  comerţ  în  tot 
Apusul,  nu  numai  în  vite,  peşte,  miere  ca  până  atunci,  ci  şi 
în  exploatarea  de  potasiu,  de  argint  şi  mai  ales  de  grâu,  lu¬ 
cruri  cari  explică  şi  mai  mult  sărăcia  populaţiei  agrare  rutene. 

Fiindcă  încercările  unor  nobili  de  a  recâştiga  pentru 
ortodocşi  conducerea  câte  unui  ducat  au  eşuat  aproape 
toate,  încercări  sprijinite  de  Ruşii  moscoviţi  sau  de  Mol¬ 
dovenii  lui  Ştefan  şi  altora,  ba  mai  târziu  chiar  de  Tătari 
Ia  cererea  Cazacilor,  Ortodocşii  s’au  grupat  şi  ei  în  frăţii 
corporatiste  create  după  noul  sistem  germano-polon,  pentru 
a  se  apăra.  Astfel  de  organizaţii  ortodoxe  de  rezistenţă 
s’au  înfiinţat  de  timpuriu  în  Vilna,  Halici,  Liow,  Kiew  şi 
în  alte  localităţi.  In  ele  a  intrat  mai  ales  la  început  pă¬ 
tura  mijlocie,  dar  includeau  bucuros  şi  cereau  chiar  ca 
patroni  pe  nobilii  sau  prinţii  cari  au  mai  rămas.  Aşa  au 
ajuns  voevozii  şi  boierii  moldoveni,  ca  şi  cei  ruşi,  susţină¬ 
tori  nu  numai  ai  „Confraternitâţilor“  vestite  din  Liow, 
Vilna  şi  Ostrog,  ci  şi  ctitori  de  biserici  şi  de  mănăstiri 
prin  satele  rutene  şi  galiţiene,  inzestrându-le  cu  toate  cele 
materiale  şi  spirituale  necesare. 

Pe  lângă  rolul  extraordinar  pe  care  l-au  jucat  aceste 
ir  aţii  în  cunoaşterea  reciprocă,  în  sprijinire  la  naşteri,  ia 
morţi,  la  întreprinderi  comerciale  şi  industriale  a  celor 
lipsiţi  şi  prin  care  s'a  ajuns  să  se  facă  gruparea  întrW 
bloc  a  forţelor  ortodoxe  şi  la  conlucrarea  mirenilor  cu 
Biserica,  se  adaugă  şi  al  doilea  factor  la  susţinerea  luptei 
pravoslavnice.  E  vorba  de  Cazacii  zaporojerti,  acei  cavaleri 
îndrăgostiţi  după  libertatea  de  conştiinţă  şi  de  acţiune,  cari, 
apropiaţi  sufleteşte  de  poporul  ajuns  în  sapă  de  lemn  şi 
înfeudat  complect  până  şi  ultimului  străin  pripăşit  pe  câm¬ 
piile  ucrainene,  au  galvanizat  mulţimile  şi,  cu  sabia  in 
mână,  au  ţinut  pe  loc  cât  au  putut  fanatismul  catolic  al 
unui  stat,  prin  care  iezuiţii  Kumulovici,  Aldobradini  şi  mai 
ales  Possevino  voiau  să  domine  tot  Răsăritul  şi  Sud-Estui 
Europei. 

Ajutând  la  restaurarea  strălucitelor  aşezăminte  bise¬ 
riceşti  din  jurul  Peşterilor  Kiewului,  dărăpănate  sub  lunga 
ocupaţie  tătărească  şi  supraveghind  cu  armele  împrejuri¬ 
mile  locaşului  unde,  pe  întunerec  şi  cu  uşile  încuiate,  Pa¬ 
triarhul  Ierusalimului  Teofan  hirotonea  pe  seama  Bisericii 
rutene  o  serie  de  ierarhi  în  locul  celor  pe  cari  into¬ 
leranţa  polonă  şi  abilitatea  diplomaţiei  iezuite  i-au  silit  să 
primească  unirea  cu  Roma  în  1595 — 96  la  Brest-Litov.sk, 
unire  ce  va  fi  denunţată  în  zilele  noastre,  după  350  de 
ani,  Cazacii  şi-au  câştigat  definitiv  inima  mult  amari  toi 
populaţii  rutene.  E  drept  că  pentru  a  se  putea  mai  cu 
efect  opune  polonîzării  şi  colonizărilor  forţate.  Cazacii  se 
aliază  când  cu  Voevozii  români,  când  cu  Ducii  şi  Ţarii 
moscoviţi,  ba  adeseori  au  chemat  în  ajutor  şi  pe  Tătari 
şi  pe  Turci.  Sub  acest  raport  lupta  pe  viaţă  şi  pe  moarte 
dintre  ei  şi  nobilimea  polonă,  luptă  care  dădea  ca  rezul¬ 
tate  tăerea  de  capete  în  piaţa  Liovului  a  hatmanilor  ro¬ 
mâni  sau  ruteni,  ca  Ion  Potcoavă,  Nalivaico  şi  alţii,  a  dus  in 
cele  din  urmă  la  distrugerea  statului  polon  din  cale  afara 
de  pornit  pe  prozelitism  şi  dominaţie  papistaşă. 

Dacă  ne  gândim  însă  că  în  dosul  multelor  revolte  ale 
ţărănimii  spoliate  şi  a  încorporării  forţate  a  Rutenilor  in 
statul  polon  prin  siluirea  conştiinţelor  dela  Brest,  stau 
o  serie  de  întâmplări  şi  de  urmări  din  cele  mai  triste 

pentru  întreaga  viaţă  socială  şi  religioasă  a  mulţimilor, 
mizerie,  incultură,  pericol  de  catolicizare  până  şi  a  obi¬ 
ceiurilor,  a  ritului,  a  credinţelor  cari  formau  pivotul  din 
care  trăiau  aceste  mulţimi  —  atunci  se  pare  că  avem 
măcar  cât  de  palid  imaginea  de  paragină  şi  apăsare  în 
care  se  afla  Biserica  ruteană  pe  vremea  lui  Petru  Movila. 
La  aceasta  se  adăoga  chinuitoarea  situaţie  pe  care  rivali¬ 
tatea  puterilor  protestante  şi  catolice  o  creară  la  Constan- 
tinopol.  După  ce,  în  urma  ocupaţiei  musulmane,  venera¬ 
bilele  scaune  patriarhale,  altă  dată  cu  aproape  o  mie  de 
episcopii  sufragane,  ajunseră  acum  doar  fantome  ale  trecu¬ 
tului,  cu  ierarhi  cari  dacă  nu  plăteau  cât  cereau  vizirii 
nesătui,  trebuiau  să  piară  in  câte  un  colţ  de  întunerec  ai 
străzilor  sau  să  fie  prinşi  de  gealaţi  adesea  necunoscuţi  şi 
aruncaţi  în  valurile  Bosforului,  ne  putem  închipui  în  astfel 
de  împrejurări  ce  încleştări  de  patimi  a  putut  provoca  la 
Bizanţ  ura  reciprocă  şi  prozelitismul  puterilor  apusene 
cari  continuau  şi  în  capitala  sultanilor  crâncenul  răsboiu 
religios  de  30  de  ani.  încercările  consulilor  catolici,  fran¬ 
cezi  şi  austrieci,  dar  mai  ales  intrigile  neomenoase  ale 
iezuiţilor  —  cari  până  la  urmă  vor  sfârşi  prin  a  se  ame¬ 
steca  şi  în  cele  cinci  scoateri  din  scaun  ale  patriarhului 
Lucaris  şi  chiar  in  sugrumarea  şi  înnecarea  lui  —  toate 
acestea  vor  face  pe  sbuciumatul  ierarh  grec  să  caute  prie¬ 
tenia  ambasadorilor  englez  şi  olandez.  Sigur  că  nici  aceştia 
nu  lucrau  cu  mai  multe  scrupule.  Ei  încă  voiau  să  afle  în, 
ierarhii  şi  cărţile  greceşti  martori  că  inovaţiile  lor  doctri- 
nale,  iar  nu  catolicismul,  reprezintă  adevărata  linie  a  Bi¬ 
sericii  lui  Hristos. 

Cum  şi  prin  a  cui  mână  nu  ştim,  dar  în  1629  în  limba, 
latină  şî  în  1633  şi  în  limba  greacă  apare  în  Geneva  o  mărturi¬ 
sire  de  credinţă  calvină  pusă  sub  semnătura  lui  Kiril  Lu~ 
karis.  Scandalul  produs  a  fost  mare  şi  in  Apusul  protestant 
şi  catolic  şi  în  Răsăritul  grec.  Mai  mare  însă  a  fost  între- 
Ruteni,  unde  Lukaris  era  cunoscut  de  pe  vremea  când  s’a 
organizat  rezistenţa  faţă  de  sinodul  dela  Bresl.  Propaganda 
catolică  şi  uniată  atingea  culmea :  Dumnezeu  a  pedepsit  pe 
Greci  pentru  rătăcirile  lor,  trimiţându-le  pe  cap  tirania 
turcească;  Biserica  orientală  e  destrămată,  fără  unitate  de 

•conducere  şi  căzută  în  cea  mai  neagră  ignoranţă;  credin¬ 
cioşii  ei  sunt  doar  nişte  masse  infime  de  fanatici  cari  nu  pot 
deosebi  credinţa  de  vrăjitorie-  Cam  acestea  şi  altele  ase¬ 
mănătoare  le  spuneau  propagandiştii  iezuiţi  despre  religia 
mojicilor,  „hlopskaja  vjera",  cum  era  numită,  în  limbajul 
vremii,  Ortodoxia  din  Polonia. 

Am  insistat  până  aici  mai  pe  larg  asupra  împrejură¬ 
rilor  de  viaţă  politică,  socială,  culturală  şi  bisericească  de 
pe  la  o  mie  şase  sute  şi  ceva,  spre  a  putea  înţelege  mai 
bine  rolul  şi  opera  in tr 'adevăr  providenţială  a  Mitropoli¬ 
tului  Petru.  Daca  scaunele  episcopale  şi  preoţeşti  ortodoxe 
erau  ţinute  vacante  la  infinit,  dacă  bisericile  erau  închise 
dacă  averile  bisericilor  şi  episcopiilor  erau  luate,  dacă 
botezurile  se  făceau  pe  furate,  iar  căsătoriile  mixte  erau 
permise  numai  la  papistaşi  şi  uniaţi,  dacă  morţii  erau 
desgropaţi  din  cimitire,  socotite  acum  uniate,  dacă  Orto¬ 
doxia  era  batjocorită  şi  credincioşii  ei  lipsiţi  de  cele  mai 
elementare  drepturi  politice  şi  sociale  —  în  schimb  poporul 
de  jos,  mulţimile  acestea  apăsate  şi  chinuite,  nu  şi-au  pă¬ 
răsit  deloc  credinţa  şi  au  nădăjduit  puternic  într’un  mân- 
găitor  şi  îndrumător.  Şi  acesta  a  venit,  în  sfârşit,  în  per¬ 
soana  lui  Petru  Movilă. 

Anul  1627  este  hotărîtor  pentru  păşirea  energică  a 
tânărului  Voevod  pe  tărîmul  vieţii  spirituale  din  Ucraina. 
Cu  câteva  luni  înainte  de  începutul  acestui  an,  se  întorsese 
dintr’o  lungă  călătorie  prin  Vaiahia,  pe  la  Patriarhatele  gre¬ 
ceşti  şi  pe  la  Roma  —  unde  făcuse  în  ascuns  trecerea  la  cre¬ 
dinţa  papală — cel  mai  învăţat  rutean  al  vremilor  acelora, 
Meletie  Smotriţki,  egumen  al  mănăstirii  Dermanska,  fost  mai 
înainte  el  însuşi  mare  apologet  şi  autor  de  multe  cărţi  şi  tra¬ 
duceri  importante.  Publicând  acum  la  Liow  o  „Apologie  a 
unui  pelerin  în  părţile  Orientului",  în  care  Meletie  afirma  cu 
certitudine  că  atât  patriarhul  Kiril  Lukaris  cât  şi  apărătorii 
Ortodoxiei  din  Polonia  erau  calvînizaţi,  că  din  pricina  igno¬ 
ranţei,  in  cultul  şi  administraţia  bisericească  ruieană  au 
intrat  o  seamă  de  credinţe  şi  practici  romano-catolice,  prin 
cari  s'a  compromis  întreaga  Biserică  răsăriteană,  Meletie 
Smotriţki  spunea  că  singura  salvare  a  Rutenilor  e  de  a 

trece  la  credinţa  isbăvitoare  a  Romei.  De  altfel,  spunea 
el,  nu-i  nici  o  deosebire  între  papistăşie  şi  ortodoxie. 
Culmea  era  că,  bazat  pe  abilitatea  lui  dialectică,  dar  mai 
ales  pe  mijloacele  constrângătoare  ale  statului  şi  ale  iezui¬ 
ţilor,  cari  puteau  forţa  un  nou  Brest-Litovsk,  Meletie  răs¬ 
pândea  peste  tot  „Apologia"  sa  şi  o  puse  chiar  pe  ordinea 
de  zi  a  unui  sinod  care  va  fi  convocat  la  importantul 
hram  dela  Sântămărie  al  Lavrei  Pecerskaja.  Neruşinarea 
renegatului  mergea  până  acolo  că  amesteca  şi  pe  Voevodul 
moldovean,  ale  cărui  surori  şi  verişoare  erau  doar  toate 
căsătorite  după  catolici.  Bătrânul  mitropolit  Iov  n’a  ri¬ 
postat  aşa  cum  dorea  poporul.  Cazacii  fierbeau.  In  sfârşit, 
în  ziua  de  15  August  1627,  în  mijlocul  mulţimilor  agitate. 
Meletie  fu  silit  să  retracteze,  fireşte  pentru  ca  odată  scăpat 
de  furia  credincioşilor  să  treacă  definitiv  la  papistaşi.  Atât 
el,  însă,  cât  şi  alţii  după  aceea  vor  afirma  că  principalul 
protivnic  în  acele  zile  memorabile  din  Kiew  a  fost  Voe¬ 
vodul  valah. 

De  acum  evenimentele  iau  ritm  vioi.  Curând  după  15 
August  Petru  Movilă  se  lasă  tuns  întru  călugăr.  Peste  trei 
luni  e  arhimandrit  al  Peşterilor,  post  pe  care  l-a  dobândit 
dela  craiul  Jigmond  în  urma  intervenţiei  cancelarului  Toma 
Zamoisky,  fiul  lui  Ian,  patron,  ca  şi  tatăl  său,  al  familiei 
Movileştilor.  La  mijloc  era  şi  un  calcul  politic :  decât  a 
pune  pe  un  fanatic  şi  retardatar  protejat  de  al  Cazacilor, 
cari  cochetau  când  cu  unii,  când  cu  alţii  dintre  vecini,  mai 
bine  prinţul  valah  ale  cărui  rudenii  au  adus  atâtea  ser¬ 
vicii  Poloniei.  Cine  avea  însă  arhimandria  Peşterilor,  putea 
avea  curând  şi  Mitropolia  Kiewului.  Fiind  leal  faţă  de  po¬ 
litica  polonă  —  ca  unul  care  a  contribuit  în  mod  hotăritor 
la  alegerile  noului  suveran  Vladislav  al  IV-lea  —  Arhiman¬ 
dritul  Petru  este  ales  în  Martie  1633  Mitropolit  al  Kie¬ 
wului,  Galiţiei  şi  întregei  Rusii,  iar  în  Dumineca  Tomii 
(28  Aprilie  1633),  în  catedrala  Uspeniei  liovene,  zidită  de 
rudele  lui,  fu  hirotonit,  pe  cât  se  pare,  de  Mitropolitul 
Yarîaam  al  Moldovei. 

Drept  recompensă  pentru  serviciile  aduse  de  fostul 
său  camarad  de  luptă  dela  Hotin,  regele  VJadislav  acordă 
credincioşilor  bisericii  lui  Petru  Movilă  libertate  de  cult 

cu  biserici,  spitale,  tipografii  şi  ajungerea  în  orice  demni¬ 
tăţi  ale  statului.  Se  recunoşteau  frăţiile  laice  existente  şi 
se  permitea  înfiinţarea  şi  a  altora.  Se  retrocedau  orto¬ 
docşilor  toate  bisericile  din  Kiew,  in  frunte  cu  mitropolia, 
cari  fuseseră  răpite  prin  forţă  şi  viclenie  de  Uniţi  şi  de 
călugări  papistaşi.  In  sfârşit,  câteva  din  cele  7  episcopii 
trecute  prin  silă  la  uniţi  trebue  să  revină  ortodocşilor.  Po¬ 
porul  rutean,  atât  de  sugrumat  economiceşte  şi  spirituali¬ 
ceşte  în  ultimii  40  de  ani,  nu  mai  putea  de  bucurie.  Ţă¬ 
rani,  negustori,  cazaci,  cu  toţii  se  strâng  în  jurul  Mitropo¬ 
litului.  Fiindcă  adeseori  nu  se  putea  altfel  ieşi  la  cale  cu 
fanatismul  unit,  Mitropolitul  Petru  trebui  să  închidă  ochii 
când  grupe  masive  de  credincioşi  simpli,  ajutaţi  de  armate 
de  cazaci,  s'au  dus  şi  au  eliberat  cu  forţa  catedrala  sau  so¬ 
borul  kievean,  ori  alte  biserici  din  Luţk  şi  Vilna,  atribuite 
de  curând  Ortodocşilor,  Pe  de  alta  parte,  lealitatea  şi  înţe¬ 
lepciunea  Mitropolitului  român  nu  va  lăsa  frâu  liber  pa- 
timeî  confesionale  la  care  se  dedarâ  unii  din  credincioşii 
săi,  după  cum  va  căuta  prin  toate  mijloacele  să  oprească 
prăpastia  ce  se  săpase  între  Cazaci  şi  Curtea  polonă. 

In  afară  de  activitatea  aceasta  politică-administrativă. 
precum  şi  de  refacerea  nenumăratelor  biserici  ruinate  şi 
clădirea  altora  —  unele  cu  hramul  Sfântului  dela  Suceava 
—  strădania  neobosită  a  celor  aproape  15  ani  de  păsto¬ 
rire  se  caracterizează  prin  altceva  mai  statornic.  E  vorba 
de  latura  culturală  a  întregei  sale  activităţi.  Mitropolitul 
Petru  a  crezut  în  puterea  isbăvitoare  a  culturii  şi  ştiinţei, 
a  fost  deci  un  progresist  în  cel  mai  bun  înţeles  al  cuvân¬ 
tului.  Despre  ştiinţă  spunea  că  e  ca  arta  lui  Arhimede, 
care  a  putut  respinge  forţa  Romanilor,  iar  în  legătură  cu 
lipsa  de  învăţătură  de  care  suferea  clerul  său,  cu  firea  iui 
cam  autoritară,  dar  deplin  conştient  de  ce  vorbeşte  aşa, 
Mitropolitul  Petru  spunea:  „V'am  dat  şi  până  la  moarte 
n’oi  înceta  a  vă  mai  da  cărţi  şi  profesori !“  E  drept  că 
în  mare  parte  această  cultură  are  forme  apusene  —  se  ştie 
că  dela  el  a  rămas  tradiţia  limbii  latine  in  Academia  Mo- 
vileană  — -  dar  pentru  el  acest  fapt  nu  era  o  apropiere  de 
romano-catolicism,  ci  o  armă  pe  care  o  împrumuta  spre  a 
putea  rezista  pe  temeliile  sigure  ale  tradiţiilor  răsăritene 

Dacă,  om  cult  şi  larg  în  concepţii,  cum  era,  Petru 
Movilă  a  trimis  odată  o  delegaţie  de  călugăriţe  ortodoxe 
să  întâmpine  pe  un  grup  de  călugăriţe  catolice  din  ordinul 
Salezienelor,  cari  işi  aveau  un  aşezământ  caritativ  în  Kiew, 
lucrul  nu  putea  însemna  în  nici  un  caz  apropiere  de  pa¬ 
palitate,  decât  poate  pentru  conştiinţele  prea  înguste  şi 
pentru  oamenii  obişnuiţi  numai  cu  raporturi  înveninate 
intre  cele  două  tabere.  Dacă,  altă  dată,  Petru  va  da  ordin 
să  se  ardă  o  broşură  de  fanatică  polemică  a  unui  ortodox, 
iarăşi  nu  însemnează  ca  voia  să  se  apropie  de  papistăşie. 
Iar  dacă  în  scrisul  său  de  teologie  dogmatică  şi  rituală  a 
mai  rămas  câte  o  expresie  din  teologia  catolică  a  vremii 
—  de  ex,  concupiscenta,  credere  in  ecclesiam,  parte  esen¬ 
ţială  şi  neesenţială  a  tainelor,  ca  şi  o  serie  de  clişee  noui, 
dar  pur  formale,  în  care  îmbrăca  vechile  valori  ale  spiri¬ 
tualităţii  răsăritene  —  de  sigur  că  n'avem  de  ce  să  acuzăm 
pe  marele  ierarh  de  un  criptocatolicism,  cum  vreau  unii, 
sau  de  părăsire  a  liniei  ecumenice  a  Ortodoxiei. 

E  drept  că,  pe  lângă  pericolul  protestant,  catolic  şi 
uniat,  el  a  avut  de  luptat  cu  conservatismul  excesiv  şi 
îngust  al  partidei  vechilor  clerici  şi  monahi  strânşi  multă 
vreme  în  jurul  rivalului  său  mai  bătrân,  Isaia  Kopinski, 
delăturat,  credea  el,  pe  nedrept  dela  scaunul  mitropolitan. 
Multă  vreme  cercurile  laice  şi  bisericeşti  din  Moskova  vor 
vedea  în  opera  lui  Movilă  latinie  sau  erezie  curată.  Dar 
roadele  şcolilor  sale  —  Academia  Movileană,  care  încă  din 
1633  a  obţinut  recunoaştere  quasi- oficială,  ca  fiind  la  înăl¬ 
ţimea  Universităţilor  catolice  din  Krakovia  şi  Vilna,  deci 
cea  mai  veche  Universitate  ortodoxă  de  pretutindeni,  şi 
apoi  o  serie  de  alte  colegii  şi  şcoli  mai  mărunte  zidite 
multe  din  ele  pe  banii  săi  şi  cu  dascăli  susţinuţi  de  el  prin 
străinătăţi  —  vor  împrăştia  curând  aceste  bănueli  şi  ju¬ 
decăţi  greşite.  Din  această  Înaltă  şcoală  a  Răsăritului  au 
plecat  dascălii  cari  vor  deschide  la  Iaşi  Colegiul  deia  Trei 
Ierarhii  lui  Vasile  Lupu,  pe  care  într’o  scrisoare  prea  cu¬ 
noscuta  către  Ţarul  rus  Mihail  Teodorovici,  Mitropolitul 
Petru  îl  da  ca  model  .şi-i  recomanda  să  nu  rămână  mai 
prejos  şi  decât  voevodttl  valah.  Se  ştiu  apoi  că  dascălii  pe 
cari  urmaşii  lui  Fetru,  Silvestru,  î-a  trimis  în  1649  la  Mos- 

kova,  Arsenie  Satanovski  şi  Epifanie  Siaveneţki,  sunt  pri¬ 
miţi  şî  adăpostiţi  de  boerul  Fedor  Ricev,  sfetnicul  Ţarului, 
în  mănăstirea  sf.  Andrei  din  vecinătatea  Moskovei,  care  a 
şi  fost  apoi  prima  Universitate  rusească.  Celebrele  descrieri 
de  călătorii  ale  lui  Arsenie  Suhanov,  pline  de  informaţii 
despre  cultura  dela  Kiew,  din  Ţările  Române,  din  Istanbul, 
Ierusalim  şi  sf.  Munte,  sunt  între  cele  mai  citite  din 
lumea  moskovîtă.  De  aceea,  cu  drept  cuvânt,  spun  isto¬ 
ricii  ruşi  Kljucevski,  Platonov  şi  alţii,  că  înainte  de  a 
lua  modele  germane  sau  franco- engleze,  reformele  lui  Petru 
cel  Mare  pentru  occidentaîizarea  Rusiei  au  fost  prefaţate 
şi  pregătite  de  munca  de  culturalizare  începută  de  Petru 
Movilă. 

Se  înţelege  că  pe  lângă  ridicarea  şi  îngrijirea  de  şcoli 
şi  de  personal  didactic  recrutat  şi  pregătit  după  cele  mai 
bune  metode  ale  timpului  şi,  întocmai  ca  şi  Şaguna  ai 
nostru,  cu  care  are  foarte  multe  asemănări,  adeseori  a 
trebuit  să  facă  el  însuşi  şi  pe  dascălul  scriind  şi  cărţi  de 
educaţie  creştină  a  tinerimii  —  Mitropolitul  Petru  a  adâncit 
şi  lărgit  opera  sa  de  ridicare  prin  cultură,  înfiinţând  cât 
mai  multe  tipografii,  în  care  să  se  tipărească  lucrări  de 
zidire  sufletească  în  duh  ortodox,  de  limpeziri  ale  conşti¬ 
inţelor  şi  cunoştinţelor  creştineşti.  In  această  privinţă  este 
deadreptul  impresionantă  grija  pe  care  ne-a  purtat-o  nouă, 
fraţilor  săi  de  sânge,  trimiţându-ne,  atât  la  Trei  Sfetitele, 
cât  şi  la  Govora,  Câmpulung  şi  Târgovişte,  dacă  nu  şi  în 
Ardeal,  nu  numai  meşteri  tipografi  şi  literă,  ci  până  şi 
clişee  şi  podoabe  de  tipărit.  De  altfel  şi  tipografiile  din 
Liow  si  Vilna  —  la  cea  dintâi  tipărise  Petru  la  1630  un 
Octoih,  pe  bază  de  tipărituri  şi  manuscrise  cerute  dela 
ruda  sa,  Barnovski-Vodă,  din  biblioteca  mănăstirii  Neamţ 
—  le-a  pus  harnicul  Mitropolit  direct  sub  supravegherea 
sa  —  cu  tot  murmurul  stavropighiei  din  Liow  —  pentru 
ca  să  se  asigure  astfel  unitatea  de  lucru  şi  mai  ales  uni¬ 
tatea  de  cugetare  ortodoxă. 

Trei  categorii  de  scrieri  a  tipărit  Mitropolitul  Petru : 
L  de  evlavie  şi  zidire  ascetică-contemplativă,  II,  de  ritual, 
sau  cărţi  pentru  slujbele  bisericeşti  şi,  în  sfârşit,  III.  de 
limpezire  şi  apărare  doctrinală. 

In  categoria  I-a  intră  cărţile  de  bun  îndemn  duhovni¬ 
cesc  ale  lui  Agapet  şi  îndrumările  lui  Dorotei,  traduse  în 
1628  de  Petru  însuşi,  apoi  celebrele  Omilii  duhovniceşti 
ale  lui  Macarie  Egipteanul,  Viaţa  Sfinţilor  din  Pecerska, 
precum  şi  minunile  moaştelor  lor  şi  în  urmă  populara  po¬ 
vestire  a  lui  Varlaam  şi  Ioasaf,  atât  de  mult  citită  în  tre¬ 
cutul  nostru  ortodox.  De  notat  este  că  în  vreme  ce  s’a 
accentuat  de  mulţi  caracterul  prea  umanist  şi  apusean  ai 
culturii  Mitropolitului  român,  în  dauna  celui  tradiţionalist, 
aceste  scrieri  izvodite  aproape  toate  de  el,  ca  şi  adâncirea 
temeiurilor  sfintelor  taine,  după  pilda  teologiei  areopagitice 
—  cum  va  face  în  minunata  predică  ţinută  */3  în  limba 
română  şi  abia  1/2  în  limba  polonă,  în  1645  la  nunta  din 
Iaşi  a  cancelarului  lituan  Ianuş  Radzivil  şi  a  Măriei  lui 
Vodă-Lupă  —  toate  acestea  arată  destul  de  evident  ca¬ 
racterul  de  strictă  evlavie  ortodoxă  a  ierarhului  dela  Kiev/. 
Când  ne  gândim  că  între  hârtiile  râmase  dela  marele 
nostru  ierarh  se  vede  şi  planul  de  a  se  tipări  marea  co¬ 
lecţie  din  Vieţile  sfinţilor,  pentru  întocmirea  căreia  trimi¬ 
sese  anume  învăţaţi  cari  să  adune  de  pe  Ia  noi  şi  de  prin 
Sf.  Munte  izvoare  tipărite  şi  manuscrise,  operă  pe  care  c 
va  tipări  abia  peste  vreo  40  de  ani  Diniitrie  ai  Rostovului 
şi  prin  care  Mitropolitul  Petru  voia  să  răspundă  multelor 
acuzaţii  iezuite,  că  Biserica  răsăriteană  n’are  sfinţi  de  po¬ 
triva  celor  din  Apus  —  înţelegem  odată  mai  mult  ce  ne¬ 
potrivită  a  fost  judecata  rostită  asupra  marelui  îndrumător 
dela  Kiew,  când  s'a  spus  ca  voia  să  latinizeze  Biserica 
rusească. 

Mai  importante  sunt  tipăriturile  sale  rituale :  Liturghiei 
in  patru  ediţii,  Evangheliar  în  două.  Psaltire  în  patru,  Oc~ 
toih  în  trei,  Triod  de  patru  ori,  Antologhion  de  două  ori., 
Cazanie  de  două  ori,  lucrări  din  cari  majoritatea  vor  fi 
retipărite  şi  la  noi,  aproape  fără  schimbare,  la  Târgovişts.. 
sau  mai  târziu  la  Buzău  ori  Râmnic,  Se  ştie  că  însăşi  mi¬ 
nunata  Cazanie  a  lui  Varlaam,  din  1643,  care  prin  origi¬ 
nalitatea  plăsmuirilor  ei  stilistice  şi  prin  simplitatea  expri¬ 
mării  celor  mai  adânci  învăţături  creştine  a  contribuit  mai 
mult  ca  ori  care  tipăritură  veche  la  păstrarea  şi  adâncirea 
tradiţiei  noastre  de  limbă  şi  credinţă,  însăşi  ea  stă  în  le- 

gâiură  cu  Kiewul  lui  Petru  Movilă  şi  cu  izvoarele  pe  cari 
el  i  3e  puse  la  îndemână,  fie  la  1629  când  Varlaam,  pe 
atunci  arhim,  la  Secu,  l-a  cercetat  în  drumul  spre  Mos- 
kova,  fie  mai  târziu.  Cu  un  cuvânt,  aproape  întreagă  cul¬ 
tura  noastră  bisericească  de  pe  la  mijlocul  sec,  17,  care 
va  duce  apoi  curând  la  introducerea  limbii  române  în 
biserică,  stă  In  directă  legătură  cu  opera  binefăcătoare  a 
Mitropolitului  Petru  Movilă  şi  a  ucenicilor  săi.  Se  ştie 
apoi  că  şi  a  doua  mişcare  tipografică  deîa  începutul  dom¬ 
niei  lui  Şerban  Cantacuzino,  începută  în  1678  cu  cartea 
„Cheea  înţelesului1',  are  începutul  tot  din  Kiewul  lui 
Petru  Movilă. 

Din  punct  de  vedere  teologic  şi  pastoral,  dintre  cărţile 
rituale  cea  mai  mare  imporţanţă  o  are  voluminoasa  tipăritură 
a  Molitvelnicului  sau  „Trebnicului11  lui  Petru  Movilă  din 
1646,  care  a  făcut  epocă  în  viaţa  de  toate  zilele  a  preo¬ 
ţilor  ruşi,  după  cum  opera  sa  capitală  „Mărturisirea  Or¬ 
todoxă11  şi  „Catechismul11  său  vor  face  epocă  în  toată  cre¬ 
ştinătatea  ortodoxă :  slavă,  greacă  şi  română.  Deoarece  din 
pricina  împuţinării  cărţilor  liturgice  şi  a  ştiutorilor  de  carte, 
greşelile  şi  lipsa  de  uniformitate  se  introduseseră  în  multe 
din  bisericile  rutene  şi  acestea  mai  ales  prin  furişarea  de 
nuanţe  şi  forme  catolice  în  cărţile  tipărite  de  uniţi  la  Roma 
sau  Liow,  spunând  însă  că  sunt  una  cu  cele  ortodoxe,  s'a 
ajuns  dela  o  vreme  la  stricarea  multor  orândueli  de  slujbă 
pravoslavnică.  Ca  să  remedieze  răul,  Mitropolitul  Petru  a 
adunat  texte  greceşti,  paleoslave,  velico-ruse  şi  a  făcut 
comparaţii  chiar  cu  molitfelnicele  catolice.  A  luat  fiecare 
slujbă  şi  taină  in  parte  şi  a  reconstituit  textul  în  forma 
care  i  s’a  părut  mai  autentică.  In  fruntea  rânduelilor  dela 
fiecare  taină  a  aşezat  o  serie  de  explicaţii  clare,  lămurind 
şi  documentând  serios  rostui  şi  înţelesul  liturgic  şi  dog¬ 
matic  al  slujbelor.  La  fel  a  insistat  cum  trebue  să  fie  pre¬ 
gătit  sufleteşte  credinciosul  pentru  primirea  fiecărei  taine. 


o  m 
Mih 


Adunând,  pe  altă  parte,  intr'o  carte  de  peste  990  p., 
ulţime  de  ştiri  autobiografice  de  prin  Ardealul  unde 
ai  Viteazul  a  ridicat  biserica  Mitropoliei,  din  Bălgrad 


in  urma  unei  minuni  a  apei  aghesmuite,  de  prin  Moldova 


si  Bucovina  ur.de  ni  se  povesteşte  de  cumetria  tăerii  mo- 

ţului  copiilor  îa  vârsta  de  trei  ani,  minuni  dela  Suceviţa 
şi  Dragomirna,  Mitropolitul  Petru  va  încerca  în  opera  in¬ 
titulată  „Lithos  sau  piatră  din  praştia  adevărului"  să  justi¬ 
fice  întreaga  sa  operă  de  redresare  a  Ortodoxiei.  Imitând 
vorba  Cronicarului  „nasc  şi  la  Moldova  oameni",  Movilă 
răspundea  regretatului  Kasian  Sacovici,  care  acuza  Orto¬ 
doxia  că  nu  mai  produce  sfinţi:  Toate  popoarele  au  pa¬ 
tronii  lor  dintre  sfinţi,  Moscoviţii,  Rutenii,  Moldovenii ;  iar 
la  acuza  că  ocupaţia  turcă  e  pedeapsa  pentru  greşalele 
Grecilor  replică:  Cum  stăm  atunci  cu  căderea  Romei  sub 
Goţi  şi  sub  Vandali? 

Cred  că  mă  pot  dispensa  de  a  mai  insista  asupra 
cunoscutei  capodopere  a  ierarhului  dela  Kiew:  Mărturi¬ 
sirea  Ortodoxă,  aprobată  de  sinodul  ţinut  la  Iaşi  In  toamna 
lui  1642  şi  prin  care  se  fixa  în  mod  definitiv  atitudinea 
ortodoxă  atât  faţă  de  Protestantism  cât  şi  faţă  de  Catoli¬ 
cism.  Ea  formează  încoronarea  activităţii  neobositului  ierarh, 
care  pe  această  cale  ne-a  dat,  după  Simbolul  Credinţei 
dela  Soboarele  ecumenice  şi  după  Dogmatica  lui  Ioan  Da- 
maschin,  cea  mai  bună  şi  mai  răspândită  Mărturisire  de 
credinţă  a  Bisericii  Răsăritului.  Tipărită  şi  retipărită  de 
zeci  de  ori  în  toate  limbile  Sud-Estului  şi  Estului  european 
—  ultima  ediţie  critică  în  limba  greacă  editată  fiind  la 
Bucureşti  în  1943  de  preot  prof.  unîv.  N.  Popescu  —  această 
lucrare  a  contribuit  într'un  chip  neasemuit  de  mult  la 
adâncirea  conştiinţei  ortodoxe  în  clerul  tuturor  ţărilor  ră¬ 
săritene.  Ce  bine  e  că  între  publicaţiile  cari  cinstesc  anul 
acesta  pomenirea  a  trei  sute  de  ani  dela  moartea  lui  Petru 
Movilă  avem  reeditată  iarăşi  această  frumoasa  carte  de 
cultivare  a  credinţei  noastre  străbune,  măcar  în  traducerea 
raţilor  Greceni  dela  Buzău  (1691),  cu  toate  că  ne  trebue 

şi  una  mai  uşor  accesibilă  tuturora. 

★ 

¥  v 

Petru  Movilă  a  fost  fiu  de  Domn.  român  şi  prin  tre¬ 
zirea  conştiinţei  ortodoxe  a  fraţilor  săi  —  pe  care  a  mers 
până  acolo  încât  i-a  convins  a  pune  un  bir  pe  toţi  cre¬ 
dincioşii  români  pentru  a  se  putea  veni  în  ajutorul  fraţilor 
şi  vecinilor,  pe  atunci  aproape  toţi  în  crunte  apăsări  şi 
samavolnicii — a  reuşit  sâ  aducă  întregii  Biserici  ortodoxe 

unul  din  cele  mai  mari  servicii.  El  a  fost  ajutat  şi  de  alţi 
români,  ca  fraţii  traducători  şi  gravori  Pavel  şi  Ştefan  Be~ 
rindei,  de  tipografii  Timotei  Alexandru  din  Verbiţa  Dol¬ 
iului  şi  de  alţii,  al  căror  număr  şi  nume  nu  ni  s’a  păstrat 
decât  din  cuvântul  supărat  al  Cronicarului  Jerlici,  care- 
partizan  al  grupării  conservative,  antiprogresiste,  acuză  pe 
Mitropolitul  Petru  că  se  înconjoară  numai  de  slugi  valahe- 
Pentru  multele  şcoli  şi  aşezăminte  de  cultură,  pe  care  le-a 
creat  şi  desrre  cari  spune  în  testamentul  său  că-i  sunt  sin¬ 
gurul  zălog  pentru  viaţa  veşnică,  şi-a  dat  Petru  Movilă  toate 
moşiile  şi  toată  agonisita  vieţii  vieţii  sale,  lucru  pe  care 
l-au  făcut  de  altfel  în  măsură  destul  de  remarcabilă  şi  ru¬ 
dele  sale,  chiar  dacă  erau  căsătorite  în  familii  catolice. 

Dar  cele  mai  multe  din  aceste  binefaceri  le-a  săvârşit 
pe  pământ  rutean,  după  cum  şi  sufletul  său  —  ca  unul 
care  a  trăit  între  Ruteni  —  de  durerea  ţăranului  rutean 
s’a  înduioşat  şi  biserica  lui  a  reuşit  s'o  aşeze  în  drepturi 
şî  libertăţi  ca  şi  celelalte  confesiuni  ale  vremii.  Pentru  că, 
pe  de  altă  parte,  a  trăit  în  Polonia,  a  fost  nobil  polon  şi 
credincios  statului  polon,  istoricii  poloni  vreau  să-l  reven¬ 
dice  pentru  ei,  ca  şi  când  ceea  ce  a  realizat  el  ar  fi  operă 
politică  polonă,  iar  nu  operă  de  cultură  ortodoxă.  In  sfârşit, 
deoarece  opera  lui  culturală  şi-a  dat  roadele,  mai  ales  după 
înglobarea  Ucrainei  în  statul  moscovit,  istoricii  ruşi  spun 
că  Movilă  ar  fi  fost  un  rus.  Noi  credem  că  fiecare  au 
numai  o  parte  de  adevăr:  Petru  Movilă  a  fost  un  dar  ro¬ 
mânesc  făcut  ortodoxiei  întregi,  după  cum  peste  un  veac 
şi  jumătate  Paisie  Velicikovski  a  fost  un  dar  ucrainian  făcut 
întregului  Răsărit  dreptcredincios. 

In  numele  unei  vieţi  spirituale  înţelepte,  pe  care  o 
baza  pe  luminile  progresiste  ale  culturii  şi  ştiinţei,  împre¬ 
unând  strădanie  şi  ban  românesc  cu  toleranţă  a  statului 
polon,  căruia  i-a  ştiut  impune  respect  şi  i-a  ştiut  smulge 
concesiuni,  adăugând  sprijinul  efectiv  al  mulţimilor  rutene, 
cazace  şi  mai  târziu  ruseşti,  Mitropolitul  Petru  Movilă  ne-a 
dat  o  pildă  cum  s’a  putut  realiza  acum  300  de  ani,  pe  dea¬ 
supra  diferenţelor  politice  şî  a  intereselor  de  dominare 
ale  unora,  o  unitate  a  spiritului,  a  muncii  renăscătoare,  a 
toleranţei,  a  înţelegerii  şi  progresului.  Dea  Dumnezeu  ca 

I  acest  a]  treilea  centenar  al  morţii  lui  să  ne  Iaca  să  înţe- 
!,  legem  că  o  asemenea  convieţuire  şi  realizare  e  posibilă  în 
!  aceste  părţi  de  Ioc,  care  au  suferit  atâta,  numai  când  ne 
|  lăsăm  dominaţi  de  dorul  după  cât  mai  multă,  cât  mai  ade¬ 
vărată  şi  mai  creştină  cultură  şi  ştiinţă,  aşa  cum  le-a  avut 
ţi  realizat  Petru  Movilă. 


1 


Notă,  In  tiară  de  indicaţiile  bibliografice  pomenite  in  lucrarea  subeemaatului; 
JKn istoria  Bisericii  Ortodoxe  de  acum  300  de  ani.  Sinodul  dala  laţi,  Sibiu",  1943,  a 
lp vedea  contribuţiile  prof.  P.  P.  Panaiicscu :  Petru  Movilă  ţi  Românii  ia  „Biserica 
ţfittodoxâ  Română”  1942,  p.  403 — 420,  precum  ţi  studiul  introductiv  la  ediţia  grece - 
pini  a  „Mărturisirii  Ortodoxe",  Bucureşti,  1943,  scris  de  Preot  Prof,  N.  Popescu.  A 
||™d«a  ţi  lucrarea  lui  Ed.  Winier:  Byzauz  und  Rom  ias  Kaaspf  «li  di*  Ukraiee, 
Mătdg,  1942. 


MITROPOLITUL  SIMION  ŞTEFAN* 

d© 

Prof.  TULIU  RACOTĂ 

Directorul  liceului  de  băeţf(  Sighişoara 


Din  pricina  lipsei  de  documente,  viaţa  lui  Simion  Ştefan; 
este  foarte  puţin  cunoscută.  Nu  cunoaştem  anul  naşterii,  j 
nici  locul  şi  nici  originea  familiei.  A  studiat  la  şcoala  dt  * 
predicatori  şi  institutori  din  Alba  Iulia,  deschisă  de  ită-  1 
panii  vremii  ca  să  convertească  pe  Români  la  calvinism.  j 
Aici  a  învăţat  ungureşte  şi  latineşte  şi  a  fost  crescut  in  ; 
spiritul  calvin  dispreţuitor  în  deosebi  faţă  de  aceia  care  j 
mai  oficiau  serviciul  divin  în  limbile  ajunse  neînţelese,  ca  I 
„Papii  de  Râm  şi  cei  băraţi  leanişi  şl  patări".  S'a  câltt- JL 
gărit  la  mănăstirea  Bălgradului,  ortodoxă  odinioară  şi  cal- ^ 
vină  acum,  şi  a  ajuns  „păstoriul  cel  dintâi1'  (protopop)  al 
Bălgradului.  S’a  bucurat  de  dragostea  tuturora,  chiar  şi  a 
principelui  Rakoczy,  „pentru  evlavia,  bune  năravurile  şi  * 
întregimea  vieţii  lui“  şi  pentru  adâncimea  învăţăturii  sale 
creştine.  S'au  găsit  chiar  şi  de  aceia  care  să-l  dorească 
mitropolit,  în  toamna  anului  1640,  când  se  mântuise  vieaţa 
lui  Ghenadie  şi  începea  o  epocă  de  mai  straşnică  asuprire 
a  ortodoxismului.  .  I 

A  fost  ales  mitropolit  al  Bălgradului  în  şedinţa  solemnă  j 
din  4  Martie  1643,  când  a  acceptat  şi  semnat,  alături  de  K 
protopopii  alegători,  principalele  condiţiuni  redactate  desfete 
Geieji  în  toamna  anului  1640,  la  care  se  adăogase  restrân¬ 
gerea  cercului  de  acţiune  al  mitropolitului.  Alegerea  a  fost 
pe  placul  lui  Rakoczy,  care-1  recunoscuse  în  principiu  ca 
vlădică  în  locul  întemniţatului  Ilie  Iorest.  I 

Din  raportul  lui  Geieji  rezultă  că  acceptarea  condi-  I 
ţiunilor,  evident  potrivnice  Bisericii  noastre  şi  obicinuitei 

sfere  de  acţiune  a  mitropolitului,  s'a  făcut  cu  destulă  greutate. 

Deşi  Principele  îl  recunoscuse  în  principiu  ca  vlădică, 
Simion  Ştefan  a  refuzat  semnarea  reversalului  şi  a  condi¬ 
ţiilor  în  întâia  parte  a  şedinţe  solemne  din  4  Martie  1643: 
condiţiunile  erau  grele  iar  cercul  de  acţiune  foarte  limitat 
„deoarece  în  toată  ţara  erau  douăzeci  de  protopopiate  şi 
din  acestea  şaptesprezece  erau  trecute  sub  ascultarea*'  su~ 
perintendentului.  Atitudinea  aceasta  i-a  desmetecit  pe  unii 
protopopi  trecuţi  „sub  ascultarea"  superintendentului  şi 
„sub  protecţia"  Principelui,  adecă  pe  unii  dintre  cei  „calvi- 
nizaţi",  şi  i-a  îndemnat  să  spună  adevărul:  Vreo  trei  —  in¬ 
formează  superîntendentul  pe  principele  Rakoczy  —  au  spus 
că  ei  nau  rupt  cu  Vlădica  românesc...  căci  „ Românii  i-ar 
ucide  cu  pietre“,  iar  „ preoţii  nu  i-ar  urma ", 

A  urmat  „multă  vorbărie".  Protopopii  au  cerut  ca  şe¬ 
dinţa  să  fie  amânată  „până  la  ziua  sfântului  Gheorghe", 
pentru  a  avea  timp  să-i  înduplece  pe  preoţi  să  primească 
condiţiunile ;  şi  „dacă-i  vor  îndupleca"  atunci  le  vor  primi 
şi  ei,  şi  au  părăsit  şedinţa,  Superîntendentul  i-a  readus  şi 
ie-a  spus  pe  un  ton  ameninţător  că  „dacă  scapă  prilejul 
acesta  bun—  vor  fi  numai  nişte  picioare  fără  cap",  adecă 
fără  vlădică.  I-a  spus  şi  „vlădicului  Popa  Ştefan,  că  dacă 
nu  iscăleşte  reversalul,  nu  poate  fi  vlădică".  Protopopii 
s’au  sfătuit  din  nou  cu  „vlădica"  Simion  Ştefan,  In  aceste 
momente,  şi-au  reamintit  de  jertfa  zadarnică  a  vlădicului 
Ilie  Iorest,  de  situaţia  umilitoare  a  Bisericii  şi  a  neamului, 
cu  ţărani  prinşi  în  jugul  iobăgiei,  cu  nemeşi  înstrăinaţi  — 
şi  chiar  de  situaţia  lor:  mulţi  erau  trecuţi  sub  ascultarea 
superintendentului  spre  a  scăpa  de  sarcinile  iobagilor  — 
şi  au  fost  chinuiţi  de  ameninţarea  acestuia  că  „vor  fi  lă¬ 
saţi  fără  cap"  şl  de  îngrijorarea  că  vor  fi  trecuţi  în  rân¬ 
durile  iobagilor.  Şi  apoi  acceptarea  condiţiunilor  nu  în¬ 
seamnă  şi  calvinizarea  Bisericii:  preoţimea  nu-i  va  urma, 
„Şi  astfel  sfătuindu-se,  toţi  au  iscălit  afară  de  cel  din  Hu¬ 
nedoara  care  plecase,  A  iscălit  şi  popa  Ştefan  atât  sub 
condiţiuni  cât  şi  sub  reversal". 

Cu  acest  prilej,  superintendentul  Geîeji  a  făcut  o  con¬ 
statare  extrem  de  nefavorabilă  propagandei  calvine :  preoţii 
şi  sătenii  sunt  refractari  oricărei  inovaţii,  iar  protopopii, 

dacă  trec  „sub  protecţia  Măriei  Sale"  şi  „sub  ascultarea" 
sa,  se  văd  izolaţi  şi  chiar  atacaţi  de  credincioşi.  De  aceea 
superintendentul,  om  inteligent  şi  fin  diplomat,  i-a  făcut 
lui  Rakoczy  următoarea  propunere,  pe  care  a  considerat-o 
salvatoare:  „Aşa  gândesc,  milostive  Doamne,  să  las  pe  popa 
Ştefan,  care  din  milostivirea  Măriei  Tale  este  acum  vlă¬ 
dică,  să  meargă  măcar  odată  între  cei  de  sub  ascultarea 
mea,,,  şi  adunând  preoţii  români  la  fiecare  protopopie,  să-i 
sfătuiască  a  primi  condiţiunile  şi  articolele,  căci  fără  ştirea 
şi  îngăduinţa  lui  la  nimic  nu  ajung  şi  să  le  dea  poruncă  să 
nu  atace  pe  protopopi ",  Amintindu-şi  însă  că  „vlădica" 
Sîmîon  Ştefan  n’a  acceptat  condiţiile  decât  „după  multă 
vorbărie "  şi  că  n'a  privit  cu  indiferenţă  trecerea  protopo¬ 
pilor  „sub  protecţia  Măriei  Sale",  a  completat  propunerea 
în  sensul  că  ,,popa“  Ştefan  să  meargă  între  cei  „calvini- 
zaţi“  numai  cu  popa  Gheorghe  şi  cu  Molodiţ,  oamenii  de 
încredere  ai  superintendentului,  „  fără  de  care  sa  nu  vor¬ 
bească  nimic  cu  nimenea11  şi  „îndeplinind  această  (însărci¬ 
nare)  să  se  întoarcă  dela  ei  şi  să  nu  mai  meargă  altădată 
în  mijlocul  lor“,  decât  dacă  ar  îi  trimis  de  superintendent. 
Propunerea  aceasta  se  va  transforma  repede  în  condiţie, 
cum  se  va  vedea. 

Din  motive  rămase  încă  necunoscute,  Simion  Ştefan  a 
fost  întărit  în  vlădicie  de  abia  la  10  Octomvrie  1643,  De¬ 
cretul  redactat  de  Geleji  în  ungureşte  şi  tradus  de  cance¬ 
laria  Principelui  în  latineşte,  e  bogat  în  recomandaţii,  căci 
sintetizează  toate  umilinţele  îndurate  de  Biserică  şi  mitro- 
poliţi  în  ultima  vreme  şi  deschide  poarta  pentru  altele.  Mi¬ 
tropolitul  va  introduce  Catehismul  în  şcoli  şi  va  traduce 
în  fapte  principalele  condiţiuni  din  22  Sept,  1640.  El  nu 
va  supăra  „pe  ascuns  sau  făţiş  şi  nici  nu  va  lăsa  pe  alţii 
să  supere  pe  aceia  dintre  Valahi,  preoţi  ori  ţărani"  —  de 
nobili  nu  e  vorba  fiindcă  ei  se  şi  calvînizaseră,  spre  a  fi  pe 
placul  cârmuirii  —  „care,  îndemnaţi  de  Duhul  Sfânt",  sau 
calvinit,  „ci  pe  dânşii  îi  va  încunjura  de  aceeaşi  iubire  de 
frate  ca  şi  pe  aceia  care  ascultă  de  dânsul  şi  nu  va  unelti 
împotriva  lor  nici  o  faptă  de  vrăjmăşie  în  mijlocul  popo¬ 
rului,  nici  pe  alţii  nu-i  va  lăsa  să  uneltească".  Şi  ca  să 
vadă  şi  mai  bine  subordonarea  bisericii  sale,  i-au  impus 

şi  alte  condiţii  grele.  In  ţinuturile  care,  după  Rakoczy, 
fuseseră  câştigate  de  reformă,  între  care  se  numără:  Alâ- 
morul,  Orăştia,  Haţegul,  Hunedoara,  Ilia,  Crişurile,  cele 
trei  protopopiate  din  Ţara  Făgăraşului  şi  fireşte,  Banatul 
cu  Lugojul  şi  Caransebeşul,  deci  ,,în  mai  bine  de  jumătate 
din  tară",  el  va  avea  „numai  atâta  drept  şi  autoritate  cât 
i  se  vet  îngădui  de  domnul  episcop"  calvin;  în  vlădicia  lui 
vor  intra  doar  comitatele :  Alba,  Crasna,  Solnocul  Interior 
şi  Mijlociu,  Doboca,  Clujul,  Turda  şi  Târnava,  deci  aproape 
„numai  provincia  pe  care  o  avuseseră  odată  vlădicii  de  Vad". 
„In  tot  anul  va  face  sobor  mare  de  toţi  păstorii  din  vlă¬ 
dicia  lui"  şi  orice  nedumerire  se  va  aduce  înaintea  „epi¬ 
scopului  ortodox  unguresc",  adecă  a  superintendentului  şi 
„judecata  acestuia  o  va  primi".  Tot  superintendentul  va 
judeca  şi  în  ce  priveşte  numirea,  păstrarea  şi  scoaterea 
protopopilor  şi  va  revizui,  în  caz  de  apel,  sentinţele  pro¬ 
nunţate  de  vlădică  şi  protopopi  „în  vremurile  când  va  tace 
cercetarea  bisericilor  din  vlădicia  lui". 

Nu  se  ştie  nimic  în  legătură  cu  hirotonirea  lui  Simior. 
Ştefan.  Probabil  a  fost  sfinţit  la  Târgovişte,  de  mitropolitul 
Teofil,  în  anul  1643,  când  „Craiul"  mai  avea  relaţii  de  prie¬ 
tenie  cu  Domnul  muntean.  După  hirotonire,  a  rupt  legă¬ 
turile  de  dependenţă  cu  mitropoliile  din  Principatele  du¬ 
nărene  şi  mitropolitul  „conştient  de  valoarea  termenilor" 
şi-a  zis  „arhiepiscop".  Nesocotirea  unităţii  ierarhice  româ¬ 
neşti  era  altă  concesie,  tot  capitală,  impusă,  odată  cu  ce¬ 
lelalte,  mitropolitului  nostru. 

Natural,  Simion  Ştefan  a  făgăduit  tot  ce  i  s'a  cerut. 
El  a  înţeles  şi  de  astă  dată  că  e  necesar  ca’n  această  vreme, 
când  se  deslănţuia  asupra  ortodocşilor  cea  mai  înfocată 
propagandă  calvină,  când  luminarea  chinuitului  popor  şi 
naţionalizarea  literaturii  lui  religioase  erau  atât  de  dorite, 
să  accepte  condiţiile  umilitoare  spre  a  adormi,  cel  puţin 
pentru  câtva  timp,  conştiinţa  brutalilor  propovăduitori  ai 
cslvir.ismului  şi  a  putea  evita,  sau  cel  puţin  amâna,  des- 
lânţuirea  luptei  pentru  distrugerea  redutei  care  ocrotea 
credinţa  şi  obiceiurile  strămoşeşti  şi  statornica  unitate  ro¬ 
mâneasca.  Astfel  a  îsbutit  să  nu  dea  câţiva  ani  nimic  din 
•  ce  se  aştepta  deîa  dânsul,  iar  când  a  dat,  să  nu  fie  împo- 

triva  Biaericii  aale.  Simion  Ştefan  a  ştiut  întotdeauna  ce 
şi  cât  trebuie  să  facă  pentru  a  nu  fi  ceea  ce  doreau  pu¬ 
ternicii  săi  patroni:  un  mercenar  al  bisericii  calvine. 

Mitropolitul,  care,  spre  a  fi  pe  placul  calvinilor,  a 
memorizat  Catehismul  din  1640,  n'a  dat  nici  o  dispoziţie 
pentru  înlocuirea  formelor  cu  care  poporul  său  era  de¬ 
prins  şi  nici  na  cutreerat  Transilvania  spre  a  propovădui 
noua  învăţătură.  El  nu  are  vreo  legătură  nici  cu  „Cate¬ 
hismul,  summa  szau  meduva  â  uluitej  şi  a  kredinciej  chri- 
stinaszkaeu ,  tradus  de  predicatorul  calvinit  Ştefan  Fogaraşi 
din  Lugoj  şi  tipărit  la  1648  într'o  tipografie  cu  litere  la¬ 
tine,  din  Alba  Iulia,  şi  desigur  s'a  bucurat  când  a  văzut 
că  această  nouă  carte  de  luptă  s'a  născut  moarta  din  pri¬ 
cina  ortografiei  ungureşti  şi  a  sintaxei  „barbare".  Nu  lip¬ 
sesc  nici  dovezile  că  Simion  Ştefan  a  tulburat  pe  proto¬ 
popii  zeloşi  in  răspândirea  calvinîsmului  când  nu  erau 
trecuţi  sub  „protecţia  Măriei  Sale",  ca  Ioan  din  Crâciunel, 
„Arhiepiscopul"  nu  s'a  războit  nici  cu  ortodocşii  din 
Principatele  dunărene.  A  nesocotit,  ce  e  drept,  unitatea 
ierarhică  românească  şi  a  întrerupt  obicinuitele  comuni¬ 
cări  frăţeşti  cu  cei  de  dincolo  de  crestele  Carpaţilor,  dar 
nu  s'a  opus  răspândirii  cărţilor  muntene  şi  moldovene 
printre  credincioşii  săi  şi  schimbului  de  preoţi  şi  călugări, 
cum  vor  face,  în  secolul  următor,  episcopii  întăriţi  de  Viena 
catolică.  Nu  s'a  războit  nici  măcar  cu  ascuţit.le  „răspun¬ 
suri"  ale  iui  Varlaam,  deşi  putea  să  dea  cartea  dorită  de 
calvini.  „ Scutul  catechizmuşului" ,  cu  „răspunsu  den  Scrip¬ 
tura  Svăntâ"  Ia  atacurile  lui  Varlaam,  a  apărut  foarte  târziu 
11656)  şi  prin  străinul  Gheorghe  Csulay,  urmaşul  lui  Geleji 
(f  1649).  Simion  Ştefan  a  tipărit  —  şi  încă  în  tipografia 
Craiului  —  numai  cărţi  care  nu  jicneau,  dar  contribuiau 
la  înfrăţirea  poporului  său  prin  gânduri  luminoase  ca  acesta : 
„Noi  dereptu  aceaia  ne-amu  silit  de  în  cât  am  putut,  să  iz¬ 
vodim  a şia  cum  să  înţeleagă  toţi,  iară  să  nu  voru  inţeîeage 
toţi  nu-i  de  vina  noastră,  ce-i  de  vina  celuia  ce-au  răsfirat 
Rumânii  priîtr’alte  ţări,  de  ş’au  mestecat  cuvintele  cu  alte 
limbi  de  nu  grăescu  toţi  într’un  chipu 

Deci  adevărul  spu«  de  cronicarul  sas  din  Sibiul  vea¬ 
cului  XVII,  Gheorghe  Hanner,  nu  e  s’răin  nici  de  su- 

fletul  lui  Simion  Ştefan :  „Românii  măcar  de  se  făgăduiau 
ascultători  superintendentului  calvinesc,  tot  credinţa  şi  legea 
cea  părintească  n'o  părăseau,  nici  cuprindeau  înnoirile  cal- 
vineşti,  ci  pururea  se  scârbeau  de  acelea". 

Această  tăcere  grăitoare,  folositoare  numai  nouă,  na 
putut  fi  pe  placul  calvinilor.  Nemulţumiţi,  au  şubrezit  au¬ 
toritatea  ierarhică  şi-au  micşorat  sfera  de  acţiune  a  mitro¬ 
politului  prin  răpirea  protopopiatelor  şi  prin  crearea  de 
episcopii  separatiste. 

In  întâia  parte  a  anului  1648  da,r  după  apariţia  „No¬ 
ului  Testament",  GH.  Rakoczy  „e  cercetat  cu  o  supusă  ru¬ 
găminte",  de  către  preotul  Ioan  din  Crâciunel,  comitatul 
Târnavei.  Acesta  arată  ,,că  în  slujba  sa  nea  vând  încă,  după 
cerinţele  de  acum,  o  scrisoare  de  întărire,  vlădica  l-ar 
tulbura  adeseori  în  ea  rupându-i  satele  unul  de  altul".  Cu¬ 
legând  „informaţi uni  sigure  despre  cinstita  purtare  şi  râvna 
deosebită  a  numitului  preot  Ioan  în  slujba  sa",  Rakoczy 
îl  confirmă,  în  27  Iunie  1648,  în  scaunul  şi  demnitatea  de 
protopop  „împotriva  tulburării  necuviincioase  a  vlădicului " 
şi  îi  trece  „in  paza  şi  grija  sa  milostivă" ,  adecă  între  preoţii 
calvinizaţî.  Tot  odată  dă  ordin  preoţilor  români  de  sub 
ascultarea  protopopului  din  Crâciunel  „să-l  recunoască  drept 
protopop  al  lor  şi  să  fie  obligaţi  faţă  de  el  cu  toată  su¬ 
punerea,  căci  altfel  îşi  vor  pierde  slujba" f'La  sfârşitul  ace¬ 
stei  diplome,  este  adaosâ  o  notiţă  din  care  rezultă  că  „în 
aceeaşi  zi  şi  tot  în  condiţiuni  vădit  potrivnice  autorităţii 
ierarhice"  a  vlădicului  nostru,  au  mai  fost  trecuţi  în  si¬ 
tuaţia  protopopului  din  Crâciunel  încă  alţi  patru  protopopi 
români. 

Se  pare  că  intâia  episcopie  separatistă,  potrivnică  au¬ 
torităţii  şi  cercului  de  acţiune  al  mitropolitului  nostru,  a 
fost  creată  la  1647,  când  Rakoczy  a  scos  integral  toată  bi¬ 
serica  românească  din  Ţara  Făgăraşului  de  sub  jurisdic- 
ţiunea  mitropolitului  şi  a  supus-o  ocârmuirii  protopopului 
Ştefan  din  Berivoiul  Mare,  pe  care  l-a  investit  cu  drepturi 
episcopeşti,  afară  de  sfinţirea  preoţilor,  l-a  subordonat  numai 
principelui  ţării  şi  prozelitismului  calvin.  Au  urmat  în  scurt 
timp  altele,  căci  tiranic  faţă  de  lucrurile  româneşti  a  fost 
şi  Gheorghe  Rakoczy  ÎI,  principe  ardelean  dela  15  Octom- 

vrie  1648  înainte.  Astfel,  acesta,  la  1650,  a  dat  popii  Savul 
drepturi  episcopeşti  peste  comitatele  Solnocuîui  Interior  şi 
Mijlociu,  peste  Maramureş  şi  Satmar  şi  l-a  îndatorat  să 
răspândească:  Catehismul,  Noul  Testament  şi  Psaltirea,  să 
respecte  vechile  condiţii  şi  să  asculte  în  primul  rând  de 
superintendent,  nu  de  mitropolit.  La  un  an,  Rakoczy  a 
numit  episcop  al  Maramureşului,  în  locui  lui  Savul,  trecut 
în  Moldova,  pe  Molodeţ,  cu  aceleaşi  condiţii. 

Noua  ofensivă  calvină  l-a  strâmtorat  peste  măsură  şi 
altfel  l-a  constrâns  să  ceară  „cu  umilinţă “  menţinerea  în 
„funcţia  sa  privilegiată".  Rakoczy  l-a  întărit  in  vlădicie  şi 
i-a  dat  şi  jurisdicţiunea  asupra  Sătmarului,  pe  lângă  ,,con- 
diţiunile  scrise  în  decretul  decedatului  Domn",  la  1651. 
Dar  noua  confirmare  n'a  adus  nici  o  modificare  în  conduita 
lui  Simion  Ştefan  şi  de  aceea,  nici  îndulcirea  tiraniei.  Ba 
puternicii  patroni  ai  mitropolitului  au  devenit  şi  mai  zeloşi. 
Astfel,  în  vara  anului  1652,  când  Csulay  numea  protopop 
in  Maramureş  pe  Simion  Petraşcu  şi  şi-l  subordona  cu  dala 
sine  putere,  fără  a  se  întreba  mitropolitul,  Rakoczy  răpea 
biserica  ortodoxă  din  Turdaş  pe  motivul  că  s’au  rătăcit 
câteva  oi  în  staulul  calvin,  cum  ne  spune  însuşi  preotul  de 
aici  într  o  notă  din  1  Iunie  1655:  „Craiul  Ardealului,  Măria 
Sa  Gheorghe  Rakoczy  la  anul  1652,  ne-a  luat  biserica  dim¬ 
preună  cu  pământurile  dela  câmp  şi  le-a  dat  calvinilor... 
|26  suflete),  pentru  cari  multa  vrajbă  am  avut  cu  ei.  Ne¬ 
putând  prididi  am  fost  siliţi  a  ne  face  altă  biserică  şi  aceea 
de  nuele". 

Cu  toată  tirania  patronilor  săi,  Simion  Ştefan  nu  s'a 
înstrăinat  de  aceia  a  căror  viaţă  era  înlăcrimată  şi  nici  n’a 
dat  uitării  obligaţia  de  a  fi  educatorul  şi  apărătorul  acestora. 

In  scrisul  său  sălăşluesc  gânduri  pe  cât  de  luminoase 
pe  atât  de  neobicinuite  pentru  vremea  aceea.  Intr'o  vreme 
când,  Ia  noi  şi  aiurea,  elementul  esenţial  in  viaţa  de  stat 
era  craiul,  tiranul,  sau  boierimea  apologiată  de  Gr.  Ureche. 
Simion  Ştefan  apare  ca  apostol  al  altor  vremi  şi  nu  ezită 
să  înfrunte  puterile  vremelnice  şi  să  arunce,  intri o  carte 
menită  sa  ajungă  In  mâna  fiecăruia,  chiar  a  Craiului,  gândul 
despicator  de  veacuri  şi  sa-1  spună  răspicat:  ,,N'au  făcut 
■  Dumnezeu  oamenii  pentru  craiu,  ce  Dumnezău  au  rânduit 

craii  şi  domnii  pentru  oameni  ca  să-i  socotească  şi  să-i  pă¬ 
zească,  cum  pâzescu  şi  socotescu  şi  păstorii  turmele  lor". 

Dar  Craiul  n’a  înţeles  gândul  nou.  Şi  astfel  Simion 
Ştefan,  apostolul  vremurilor  noui,  a  rămas  un  păstor  încă¬ 
tuşat,  obligat  să  înfăptuiască  prea  puţin  din  ceea  ce  simţea. 
Dar  păstor  pentru  credincioşii  săi,  pentru  toţi  credincioşii 
săi,  tot  a  fost.  Pentru  a  le  însenina  şi  întări  sufletul  viscolit 
mereu  de  duşmanul  de  totdeauna,  s'a  închis  în  chilioara 
lui  şi  n’a  dat  genelor  sale  somn  până  ce  na  tălmăcit  în 
aşa  fel  cuvântul  biblic  încât  să-l  „înţeleagă  toţi",  indiferent 
de  stare  socială,  sau  —  cum  zice  chinuitul  mitropolit  — 
,,şi  mic  şi  mare*.  Tot  aşa  a  fost  diriguită  şi  viaţa  preoţilor, 
căci  n’a  uitat  să  le  spună  că  ei  sunt  ai  credincioşilor,  nu 
credincioşii  ai  lor  şi  să  nu-i  lase  pe  aceştia  vreodată  lip¬ 
siţi  de  strălucirea  sfintelor  învăţături  spre  a  ajunge  la  în¬ 
demâna  uneltirilor  viclene.  In  2  Decemvrie  1648,  dă  chiar 
ordin  preoţilor  Măirean  şi  Pavel  să  meargă  la  casa  lui 
Avram  Raţ  spre  a  face  slujbe  religioase,  căci  acesta  şi  soţia 
sa  „sunt  slăbişi  bătrâni"  şi  nu  pot  merge  la  biserică,  că-i 
„foarte  departe  de  casă...  şi  acum  iaste  şi  vreame  tare  de 
iarnă  şi  grea  geroasă". 

Un  asemenea  păstor  putea  să  nu  depună  râvnă  învă¬ 
păiată  şi  pentru  recunoaşterea  privilegiilor  preoţimii  sale? 
Desigur,  nu  i  In  schimbul  primejdioasei  recunoaşteri  a  atâr- 
nării  sale  de  superintendentul  calvin,  mitropolitul  Ghenadie 
a  obţinut  în  1638  recunoaşterea  vechilor  privilegii  ale  preo¬ 
ţilor  români:  scutiri  de  robotă  şi  dreptul  de  a  se  muta, 
cu  ştirea  mitropolitului,  dintr’un  sat  într’altul,  "cu  tot  ce  au. 
Nobilii  hrăpăreţi  au  nesocotit  din  nou  aceste  privilegii  şi 
astfel  preoţii  au  ajuns  iarăşi  să  nu  se  mai  deosebească  de 
iobagi  decât  prin  barba  lungă  şi  potcapul  albastru.  Reîn¬ 
toarcerea  preoţimii  în  mizerie  şi  suferinţă,  voită  şi  .exploa¬ 
tată  de  superintendenţi,  l-a  mâhnit  nespus  de  mult  pe  de¬ 
mocratul  Mitropolit  şi  l-a  îndemnat  să  ducă  lui  Rakoczy  II 
în  persoană  vechile  diplome  şi  să  ceară  stăruitor  confir¬ 
marea  lor,  ceea  ce  Principele  a  şi  făcut  în  28  Ianuarie 
1653.  Succesul  important  trebuia,  fireşte,  adus  la  cunoştinţa 
preoţimii.  Mitropolitul  n’a  întârziat  să  facă  şi  aceasta  „ti¬ 
părind  la  Alba  lulia  textul  latinesc,  însoţit  şi  de  traducere 

românească,  într'o  carte  din  care  in  timpul  de  laţă  nu  mai 
există  nici  un  exemplar'*. 

Luminatul  mitropolit  al  Transilvaniei  a  murit  în  vara 
anului  1656,  împăcat  că  na  fost  spre  răul  bisericii  «ale  şi 
mulţumit  că  învăţăturile  tălmăcite  şi  cuprinse  în  Noul  Te¬ 
stament  şi  în  Psaltire  merg  la  inimă  ca  doina  plângătoare. 

(Va  urmai 


CARE-I  CEA  MAI  LUNGĂ  EVANGHELIE? 

—  UN  CALCUL  ARITMETIC  — 

de 

CONSTANTIN  ŞT.  STAN 

Student  I*  A.id.mi.  teologicii  „Andreieni'1 


întrebarea  ne-a  fost  pusă,  la  una  din  antrenantele 
sale  ore  de  curs,  de  către  Păr,  Profesor  Dr.  Grigorie  T, 
Marcu,  scurtă  vreme  după  intrarea  noastră  în  Teologie.  Şi 
cum  răspunsul  nostru  indica  sf.  Evanghelie  dela  Mateiu,  care 
are  cel  mai  mare  număr  de  capitole  (28),  C.  Sa  a  adăugat 
că  ar  fi  bine  să-şi  ia  osteneala,  careva  din  noi,  să  facă  un 
calcul  aritmetic  atent. 

Socotind  că  timpul  cel  mai  potrivit  pentru  efectuarea 
acestei  operaţii  este  vacanţa  de  vară,  cât  ce  am  ajuns  acasă 
m'am  aşternut  la  lucru. 

Iată  rezultatele  acestei  numărători,  care  a  fost  împre¬ 
unată  pentru  mine  şi  cu  un  câştig  sufletesc  deosebit: 


TABELA  I 


Sfânta  Kyanghelle 

dela 

cuprinde  j 

capitole 

versete 

cuvinte 

MATEIU 

as 

1.071 

21.757 

MARCU 

16 

679 

14.215 

LUCA 

24 

1.150 

24.267 

IOAN 

21 

18.500 

TABELA  II 


Distribuirea  cuvintelor  pe  capitol» 


Capitiim 

MATEIU 

MARCU 

LUCA 

10AN 

1 

557 

858 

1.409 

964 

2 

551 

642 

989 

497 

3 

348 

632 

737 

741 

4 

495 

796 

915 

1.056 

5 

984 

877 

886 

956 

6 

729 

1,261 

1.105 

1.438 

7 

561 

721 

1.118 

1.029 

8 

672 

812 

1.353 

1-263 

9 

722 

1.141 

1.457 

854 

10 

854 

1.134 

968 

795 

11 

603 

708 

1.251 

1.080 

12 

1.032 

1.042 

1.276 

1.057 

13 

1.174 

774 

840 

844 

14 

644 

J.538 

806 

698 

15 

718 

858 

698 

602 

16 

624 

421 

743 

705 

17 

607 

— 

736 

635 

18 

841 

— . 

844 

915 

19 

660 

— 

948 

984 

20 

719 

— 

934 

694 

21 

1.052 

— 

734 

693 

22 

778 

— 

1.380 

— 

23 

767 

— 

1.134 

--- 

24 

959 

— 

1.006 

— 

25 

908 

— 

— 

— 

26 

1.515 

— 

— 

— 

27 

1.276 

— 

— 

— 

28 

407 

— 

— 

— 

Total  j 

21.757 

14.215 

24.267 

Concluzii:  Mateiu  are  cei  mai  «are  număr  de  ca¬ 
pitole  (28). 

Marcu  arc  cel  mai  mare  capitol  (14,  cu  1.538  cuvinte]. 

Luca  are  cele  mai  multe  versete  (1 .150)  şi  cuvinte  (24.267). 

Deci :  Medicul  antiohian  Luca,  învăţăcel  al  sfântului  Apo¬ 
stol  Pavel,  a  scris  cea  mai  vastă  Evanghelie  (urmat  de  sfinţii 
Mateiu,  loan  şi  Marcu). 

Prin  cele  două  scripturi  ale  sale  —  Evanghelia  a  treia 
şi  cartea  Faptelor  Apostolilor  —  sfântul  Luca  este  întâiul 
istoriograf  calificat  al  Creştinismului  primar.  Precum  ob¬ 
serva  la  una  din  orele  sale  de  curs  Păr.  Prof.  Grîgorie  T. 
Marcu,  sfântului  Luca  i  se  cuvine  numele  de  „Părinte  al 
Istoriei  bisericeşti “  cu  care  a  fost  împodobit  Eusebiu  al 
Cezar eei  (f  340). 


t  PREOTUL  PROFESOR 
HARALAMBIE  ROVENŢA 

de 

Diacon  Dr.  GRIGQRIE  T.  MARCU 

FroU*pr  U  A«*d«mia  Uolotfic*  „ 

Pierderea  oricărui  om  de  valoare  este  dureroasă  şi 
costisitoare.  Cu  atât  mai  vârtos  când  moartea  vine  înainte 
ca  respectivul  să-şi  ii  plinit  „curgerea"  pe  pământ. 

E  acesta,  mai  proaspăt,  cazul  Preotului  Dr.  Haralambie 
Rovenţa,  titularul  catedrei  de  Exegeza  Noului  Testament 
dela  Facultatea  de  Teologie  a  Universităţii  din  Bucureşti, 
a  cărui  neaşteptată  săvârşire  din  viaţă,  întâmplată  la’nce- 
putul  verii  acesteia,  am  anunţat-o  in  fascicolul  precedent 
al  revistei  noaste,  II  ştiam  suferind  în  vremea  din  urmă, 
dar  cei  48  de  ani  ai  săi,  pe  cari  încă  nu-i  împlinise  când 
rămăşiţele  pământeşti  i-au  fost  pogorîte’n  mormânt,  ne  fă¬ 
ceau  să  credem  că  va  trece  cu  bine  peste  această  încercare. 

Preotul  Prof.  H.  R.  s'a  născut  Ia  31  August  (st.  v.) 
1898,  în  Hodoreasca  (jud.  Gorj),  din  familie  preoţească. 
Şcoala  primară  şi  două  clase  gimnaziale  le-a  urmat  la  Târgu- 
Jiu,  împlinind  vârsta  reglementară  (de  13  ani),  pe  bază  de 
concurs,  a  intrat  ca  bursier  ia  Seminarul  teologic  ,,Sf.  Ni- 
colae"  din  Râmnic-Vâlcea,  pe  cart  l-a  absolvit  în  1919, 
In  Decemvrie  1923  a  obţinut  diploma  de  licenţă  la  Facul¬ 
tatea  de  Teologie  din  Bucureşti.  Intre  timp,  a  făcut  dife¬ 
renţa  de  liceu  şi  a  urmat  cursurile  Facultăţii  de  Litere  din 
Capitală.  Ca  preşedinte  ai  studenţilor  teologi  —  şi  apoi  al 
intregei  studenţimi  —  a  participat  intens  ia  acţiunea  des¬ 
făşurată  de  tineretul  universitar  pentru  propăşirea  culturii 
naţionale  şi  ameliorarea  condiţiunilor  de  viaţă  studen¬ 
ţească. 

In  Dec,  1923  a  fost  numit  profesor  suplinitor  de  Limba 
Română  la  Liceul  din  Târgu-Jiu.  După  două  luni  pâră- 

seşte  acest  post,  plecând  în  străinătate  pentru  studii  de 
specializare,  fiind  îndrumat  şi  sprijinit  în  această  direcţie 
de  Facultatea  de  Teologie  din  Bucureşti.  Vreme  de  trei 
an;,  a  urmat  cursuri  de  Exegeză  a  Noului  Testament  la 
Universităţile  din  Strasbourg-Franţa  (Febr.  1924 — Aug.  1925) 
şi  Oxford-Anglia  (Oct.  1925 — Aug.  1927).  La  Oxford  a  ob¬ 
ţinut  diploma  în  Teologie  (, .Diplome  in  Theology“)>  In  va¬ 
canţe,  a  făcut  călătorii  de  studii  la  Londra,  Paris,  Roma, 
Neapole,  Pompei,  Genua,  Veneţia,  Viena,  ş.  a. 

înapoiat  în  ţară,  pe  data  de  1  Noemvrie  1927  a  fost 
însărcinat  cu  suplinirea  conferinţei  de  Studii  biblice  dela 
Facultatea  de  Teologie  din  Bucureşti.  O  lună  mai  târziu 
a  intrat  în  cler,  fiind  hirotonit  diacon  pentru  biserica  ,,sf. 
Ilie"  (Hanu  Colţei-Kalinderu)  din  Capitală.1 

La  1  Martie  1930  a  fost  numit  profesor  de  Exegeza 
Noului  Testament  şi  Ermineutica  biblică  dela  Facultatea 
de  Teologie  din  Bucureşti.  In  cadrul  concursului,  a  făcut 
o  lecţie  magistrală  despre  ,, Corespondenţa  sfântului  Apostol 
Pavel  cu  Corinteiui”,  la  desfăşurarea  căreia  am  avut  pri¬ 
lejul  de-a  participa  şi  noi.  Pregătirea  temeinică  pe  care  o 
dovedise,  îndreptăţia  cele  mai  bune  nădejdi  pentru  acti¬ 
vitatea  sa  ulterioară  la  această  catedră  vacantă  aproape 
un  deceniu  (1921 — 1930)/ 

Paralel  cu  ostenelile  desfăşurate  la  catedră  —  în  ca¬ 
drele  căreia  a  făcut  cursuri  memorabile  de  Introducere  şi 
Exegeză  a  N.  T.,  Ermineutică  biblică,  Idiomul  grec,  En¬ 
ciclopedie  şi  Metodologie  teologică  şi,  facultativ,  Teologie 
a  Noului  Testament  —  Păr.  Prof.  H.  R.  a  publicat  numă- 
roase  lucrări  de  specialitate,  dintre  cari  reţinem : 

Originea  şi  valoarea  istorică  a  Evangheliei  după  Ioan,  Teză  de 
doctorat.  Bucureşti,  Tip.  Cărţilor  Bisericeşti  1928,  p.  116. 

Interpretarea  Scripiurei  după  Origen.  Râmmc-Vâicea,  Tip.  „Cozia" 
1929,  p.  70. 

Epistola  către  Efeseni  a  sfântului  Apostol  Pavel.  Introducere  şi 
cementar.  Bucureşti,  T  ip.  Cărţilor  Bisericeşti  1929,  p.  152. 

1  Datele  biografice  sunt  culese  din  autobiografia  l„Curriculum  vitae"|  publi- 
•taia  in  teza  sa  de  doctorat  (p.  111 — I12J,  pe  care  o  cităm  pe  această  pagină. 

-  Vezi  Studiu!  W.  T.  Iu  noi,  efc.  p.  4d. 

Studiul  Noului  Testament  la  noi  in  ultimii  50  ani  {1881—  1931/. 
Bucureşti,  Tip,  Cărţilor  Bisericeşti  1932,  p,  60. 

Epistola  întâia  către  Tesaloniceni  a  sfântului  Apostol  Parei  In¬ 
troducere  şi  Comentar.  Bucureşti,  Tip.  Cărţilor  Bisericeşti  (1938)  p,  164 

Pe  lângă  aceste  lucrări  de  căpetenie,  a  publicat  o  seamă 
de  studii,  articole  şi  recenzii,1  în  Studii  Teologice,  publi¬ 
caţie  a  Facultăţii  de  Teologie  din  Bucureşti,  în  revista  Sfân- 
tului  Sinod  Biserica  Ortodoxă  Română,  şi  separat. 

Cunoştea  îndeaproape  lipsurile  număroase  ale  litera¬ 
turii  ortodoxe  române  privitoare  Ia  studiul  Noului  Testament2 
şi  s’a  străduit  să  Ie  împlinească.  Comentariile  la  Efeseni 
şi  I  Tesaloniceni,  înglobate  în  colecţia  Explicarea  Noului 
Testament  —  pe  care  urmaşul  său  va  trebui  s ’o  continue 
—  sunt  mărturie. 

Regretatului  profesor  îi  revine  apoi  meritul  de-a  ii 
cerut  „o  mai  mare  atenţiune"  3  pentru  chestiunile  de  Teo¬ 
logie  biblică,  şi  de-a  fi  premers  cu  exemplu  la  catedră. 

Respectuos  faţă  de  literatura  patristică,  pe  care  o  uti¬ 
lizează  copios  şi  inteligent,  proprietar  al  unui  spirit  critic 
ager  şi  cumpănit,  cu  vizibile  simpatii  pentru  marii  exegeţi 
anglo-saxoni  —  din  operele  cărora  a  ştiut  să  culeagă  numai 
ceea  ce  trebue  —  profesorul  H.  R.  a  fost  un  teolog  neo- 
iestamentar  de  pregătire  şi  distincţie  occidentală,  dublat 
de-un  preot  tare  în  convingerile  şi  oiânduelile  ortodoxe 
răsăritene. 

Râvna  sa  de-a  contribui  la  ridicarea  ştiinţelor  neo- 
testamentare  ortodoxe  române  a  fost  mare  şi  luminată.  Intr'o 
scrisoare  pe  care  ne-a  trimis-o  in  cursul  răsboiului,  ne  im- 
părtăşia  planul  său  de-a  edita  o  publicaţie  periodică  de 
specialitate  întitulată  Revista  Biblică  şi  ne  făcea,  cu  ama- 

1  Fată  câteva;  Limba  şi  stilul  sf,  Apostol  Pavel,  Bucureşti  1929;  Esenţa  şi  rolul 
credinţei  în  Teologie,  Buc.  i  932  ;  Cine  a  scris  Epistola  căire  Ebrei  ?  Buc.  1 933  ;  Iubirea 
creştin ă.  Buc.  1936;  Rolul  Biblici  in  formarea  limbii  literare.  Buc.  1936;  Religia  ca 
factor  educativ  in  Stat,  Buc.  1944.  —  La  acestea  mai  trebue  adăugată  frumoasa  pre¬ 
legere  despre  Omul  lui  Hristos,  rostită  la  deschiderea  cursurilor  Facultăţii  de  i  eo- 
log'ie  din  Bucureşti,  în  anul  universitar  1944 — 45  (10  lan.  1945),  apărută  în  revista 
„Biserica  Ortodoxă  Română'1  anul  LXIII,  1945  nr.  6  p.  242 — 262. 

2  Vezi  Studiul  N.  î.  ia  noi,  etc.  p.  57, 

2  O.  1.  c. 

bîlitatea  ce-1  caracteriza,  invitaţia  de-a  participa  Ia  munca 
de  organizare  şi  alimentare  a  ei. 

Acum,  urzitorul  acestui  plan  nu  mai  este  între  noi.  De 
pe  celălalt  tărâm,  duhul  Iui  ne  îndeamnă  stăruitor  să  nu 
suferim  spini  şi  pălămidă  pe  calea  netedă  ce  a  deschis-o. 

Şi,  mai  ales,  să  nu  uităm  —  oricât  de  puţini  am  ii 
numeric,  cei  ce  ostenim  în  aria  studiilor  neotestamentare 
—  că  puterile  ce  ni  le-a  hărăzit  Dumnezeu  nu  avem  dreptu, 
să  le  irosim  pe  alte  tărâmuri,  atâta  vreme  cât  lipsurile  in¬ 
dicate  de  pururea  pomenitul  profesor  continuă  să  dăinu¬ 
iască. 


(se) 


MIŞCAREA  LITERARĂ 

Prob  Dr.  Sofron  Vlad:  UN  PĂSTOR  MODKL  —  SFÂNTUL 
APOSTOL  PAVEL.  (Biblioteca  „Biserica  Bănăţeană"  nr.  2).  Timi¬ 
şoara,  Editura  Episcopiei  ortodoxe  române  1946,  p.  244. 

Spre  deosebire  de  alte  ştiinţe,  Teologia  trebue  să  aibă  aderenţe 
manifeste  la  viaţa  deobşte  ;  altminteri  folosul  ei  este  discutabil,  dacă 
nu  deadreptul  inexistent.  Omul  de  ştiinţă  sfântă,  oricât  de  dotat  ar  fi, 
nu  se  poate  izola  în  sfera  rarefiată  a  speculaţiunilor  abstracte,  aşa 
cum  arborele  cel  mai  falnic  nu  poate  străpunge  văzduhul  cu  coroana 
sa  de  verdeaţă  decât  atâta  vreme  cât  rădăcinile  sale  sfredelesc  în 
adâncuri  măruntaele  solului  darnic  in  care  au  crescut.  Creştinul,  in¬ 
diferent  de  condiţia  sa  socială  sau  de  posibilităţile  sale  culturale,  nu 
învaţă  ca  să  ştie,  ci  ca  să  ştie  ce  să  facă  pentru  ca  să  crească  până 
la  statura  bărbatului  desăvârşit,  până  la  vârsta  deplinătăţii  lui  Hristos 
(cf.  Efes.  4,  13)  • —  adică  să  se  mântuiască.  El  este  înainte  de  toate  şi 
mai  presus  de  orice  „făptură  a  lui  Dumnezeu,  zidită  în  Hristos  Iisus 
spre  (săvârşirea  de)  fapte  bune"  (Efes.  2,  10)  şi  ţinta  către  care 
aleargă  este  dobândirea  stării  în  care  aflându-se  mutat,  se  poate  spune 
că  este  „plin  de  toată  plinătatea  lui  Dumnezeu"  (Efes.  3,  19). 

Ştiinţa  teologică  trebue  să  sprijinească  statornic  elanul  spre  de¬ 
săvârşire,  după  ce  a  stârnit  râvna  sfântă  de  creştere  întru  Hristos  şi 
a  deschis  gustul  expansiunii  duhovniceşti, 

De  sigur,  e  de  mare  însemnătate  să  ştim  cât  mai  mult  despre 
Hristos,  despre  Pavel,  despre  Ioan,  Petru  şi  ceilalţi  luceferi  ai  vea¬ 
cului  de’nceput  al  creştinism,. lui.  Dar  mai  important  este  să-i  urmăm 
pe  căile  aspre  călcate  de  paşii  lor  sfinţiţi,  să  facem  din  ei  pilde 
de  viaţă,  lege  mai  presus  de  orice  lege  pentru  conduita  noastră  de 
fiecare  clipă.  Un  raţionament  foarte  simplu  e  concludent  \n  aceasta 
privinţă;  El  au  isbutit  să  străbată  calea  care  sue  de  pe  pământ  la 
cer ;  ca  să  îsbutim  şi  noi,  vom  face  cum  am  făcui  ei.  lată  toată  taina 
ştiinţei  creştine,  destăinuită  in  Hristos  şi'n  următorii  Lui. 

Gândurile  aşternute  aci  ne-au  fost  împrospătate  de  lectura  cărţii 
orotoierului  Dr.  S.  V.,  titularul  catedrei  de  Noul  Testament  dela 
Academia  teologică  din  Gradea-Tiniişoara.  Sf.  Apostol  Pavel,  aşa  cum 
s-a  văzut  de  asiădată  păr.  S.  V.,  e  un  element  ilustrativ  de  prim 
ordin  a  celor  spuse  mai  sus. 

De  sigur,  personalitatea  şi  opera  complexa  a  Apostolului  nea¬ 
murilor,  cari  alcătuesc  un  întreg  armonic,  şi  de  aceea  indivizibil,  sunt 
osebit  de  interesante  ca  sursă  inepuisabilâ  pentru  teologul  speculativ. 

Dogmatica,  Morala,  Mistica  şi  Filosofia  creştină  îi  sunt  tributare  dea- 
rândul  —  şi  întru  totul  —  acestui  geniu  al  creştinătăţii  primar*  şi  de 
totdeauna  Toate  îşi  trag  sevele  de  viaţă  dătătoare,  în  măsură  consi¬ 
derabilă,  din  lăsământul  său  scripturistic  şi  din  fragmentele  păstrate 
de  „doftorul11  Luca  în  cartea  Faptelor  Apostolilor.  Toate  mai  au  încă 
de  învăţat  mult  şi  multe  din  cele  ce-a  spus  şi  a  făcut  neostenitul 
apostol. 

Pe  lângă  acestea,  sf.  Apostol  Pavel  rămâne  peste  ani  şi  peste 
vremi  tipul  împlinit  al  misionarului  creştin  asvârlit  de-o  neînţeleasă 
vocaţie,  a  cărei  obârşie  zace  'n  inalturile  din  care  ne  vine  „toată 
darea  cea  bună  şi  tot  darul  desăvârşit",  între  păgânii  cari  n  au  ajuns 
la  lumina  cunoştinţei. 

...Şi  nu  mai  puţin  între  creştinii  de  felurite  tensiuni  duhov¬ 
niceşti. 

In  această  ultimă  ipostasă  ni-1  zugrăveşte  pâr.  S.  V. 

O  încercare  similară  a  făcut,  la  noi,  preotul  Const.  Provian  (Si. 
Apostol  Pavel.  Studiu  asupra  personalităţii  $î  asupra  activităţii  sale 
practice.  Buzău  1921),  o  nădejde  a  Teologiei  ortodoxe  române  pe 
care  mormântul  a  stins-o  prea  de  vreme.  Chiar  dacă  această  lucrare 
ne-ar  fi  lipsit,  şi  —  peste  tot  —  chiar  dacă  ştiinţa  teologică  occi¬ 
dentală  de  ambele  culori  confesionale  nu  s’ar  fi  sesizat  câtuşi  de 
puţin  de  această  lăture  fecundă  a  excepţiei  pauline,  teologul  ortodox 
răsăritean  găsia  o  încurajare  şi  un  îndemn  la  o  astfel  de  Întreprin¬ 
dere  în  faptul  că  cea  mai  mare  parte  a  ştiinţei  Teologiei  pastorale  se 
întemeiază  pe  material  şi  experienţe  pauline.  Dacă  Iisus  Hristos  ră¬ 
mâne  in  veci  Păstorul  cel  bun  care  sufletul  şi-l  pune  pentru  oile  Sale, 
Pavel  apostolul  reprezintă  întruchiparea  fără  egal  a  păstorului  model, 
latifundiar  al  aptitudinilor  înăscute  şi  dobândite  fără  de  cari  califi¬ 
cativul  acesta  se  poartă  în  mod  abuziv,  dacă-1  poartă  cine  nu  le  po¬ 
sedă  în  totalitatea  lor,  şi'n  optimă  calitate. 

Cartea  păr.  S.  V.  n’are  caracter  demonstrativ,  ci  descriptiv. 
Autorul  constată  şi  expune  evidenţe.  Şi  acest  lucru  îl  face  complect 
şi  frumos.  Omul  care  a  putut  cere  creştinilor  din  Filipi  şi  Corint  să 
se  facă  următori  ai  lui  şi  ai  celor  cari  se  poartă  după  pilda  sa  (cf. 
Filip.  3,  17),  bine  ştiind  că  el  însuşi  n'a  făcut  altceva  decât  să  se  ia 
după  Hristos  (cf.  1  Cor.  11,  1),  vorbeşte  unui  şir  de  generaţii  mire- 
neşti  şi  mai  ales,  preoţeşti,  cari  acopăr  uriaşul  spaţiutempor  al  dintre 
veacul  apostolic  şl  superbele  împliniri  ale  parusiei. 

Toate  elementele  cari  au  rotunjit  personalitatea  pastorală  a  sfân¬ 
tului  Apostol  Pavel  sunt  luate  ’n  considerare  cu  atenţiune  de  exeget 
şi  valorificate  cu  însufleţire  preoţească  de  către  păr,  S.  V.,  pentru 
preoţimea  vremii  noastre.  Cartea  este  un  exemplu  de  aşezare  inteligentă 
şi  entuziastă  a  ştiinţei  exacte  în  slujba  vieţii  adevărate. 

Nu  ne  oprim  la  detalii.  Dărăburindu-Ie  aci,  cititorul  s’ar  putea 
simţi  ispitit  să  se  dispenseze  de  lectura  unei  cărţi  care  înalţă,  in¬ 
struieşte  şi  fortifică.  Dr.  GRIGORIE  T.  MARCU 

P.  Deheleanu :  FRUMUSEŢI  LITERARE  ÎN  SFÂNTA  SCRIP¬ 
TURĂ,  Cu  o  prefaţă  de  Gala  Galaction.  Arad  1946,  p.  80, 

în  anul  1929,  P.  Sf.  Episcop  Nicolae  Colan  al  Clujului,  pe  atunci 
rector  al  Academiei  teologice  „Ândreiane11,  a  purces  la  lărgirea  câm¬ 
pului  de  acţiune  al  revistei  noastre,  al  cărei  director  era,  adăugându-i 
o  publicaţie  auxiliară  menită  sâ  popularizeze  problemele  de  cultură 
religioasă  în  rândurile  intelectualilor  noştri  mireni.  A  botezat  această 
colecţie,  simplu  şi  potrivit,  Problemele  Vremii.  In  fruntea  ei  a  aşezat 
o  broşură  întitulată  Biblia  şi  Intelectualii  (p.  80),  O  prefaţă  explica¬ 
tivă,  două  capilole  scurte  despre  „cartea  care  cucereşte  lumea"  şî 
locul  ei  în  preocupările  intelectualilor  vremii  noastre,  acopăr  jumă¬ 
tate  din  cuprins.  Cealaltă  jumătate  oferă  o  culegere  „din  cuvintele 
Scripturii11  ambelor  Testamente. 

Pe  vremea  aceea,  împerecherea  de  cuvinte  „criză  de  hârtie" 
Hpsja  din  uzul  vorbirii.  Broşura  a  avut  un  tiraj  respectabil;  şj  cu 
toate  acestea,  abia  apăru:  e  şi  a  şi  dispărut.  Experienţa  reuşise  î  ntru 
totul.  Era  o  indicaţie  îmbucurătoare  şi  osebit  de  preţioasă  această 
„dispariţie". 

A  urmat  apoi  Rolul  Bibliei  în  formarea  limbii  literare  (Bucu¬ 
reşti  1936),  scrisă  de  regretatul  teolog  neotestamentar  Preot  Prof. 
universitar  Dr.  Haralambie  Rovenţa,  şi  broşura  I.  P.  C.  Arhim.  mî- 
trofor  Prof.  universitar  Dr.  luliu  Scriban,  întitulată  Biblia  ca  unealtă 
culturală  (Curtea  de  Argeş  1938),  —  semn  lămurit  că  problema  popu¬ 
larizării  Sfintei  Scripturi  intrase  în  preocupările  atâtor  distinşi  oste¬ 
nitori  pe  tărâmul  studiilor  biblice. 

Protoiereul  Dr.  Petru  Deheleanu,  profesor  de  Noul  Testament  la 
Academia  teologică  din  Arad,  a  adăugat  genului  ilustrat  de  lucrările 
menţionate  mai  sus,  o  contribuţiune  ocazională :  Frumuseţi  literare  in 
Sfânta  Scriptură,  apărută  în  volumul  omagial  închinat  I.  P.  Sf.  Mi¬ 
tropolit  Nicolae  al  Ardealului  la  douăzeci  de  ani  de  arhipastorire 
(Sibiu  1940,  p.  778 — ,792).  Amplificată  şl  pe  alocuri  schimbată,  con- 
tribuţiunea  aceasta  a  apărut  recent  la  Arad,  cinstită  fiind  cu  o  pre¬ 
faţă  a  renumitului  teolog  şi  literat  Pâr.  Prot.  univ.  Dr.  Grigorie  Piş- 
culescu  (Gala  Galaction). 

Am  recitit  antrenantul  studiu  de  odinioară,  crescut  peste  ani  la 
dimensiuni  de  volum,  cu  bucuria  (destul  de  rară)  cu  care  întâmpini 
o  noutate  de  domeniul  preocupărilor  tale  de  specialitate.  Păr  prof. 
P.  D.  vădeşte  o  maturitate  publicistică  a  cărei  relevare  e  obligaţie 
profesională  —  şi  nu  simplu  gest  de  complezanţă  din  partea  unui 
coleg  de  studenţie  şl,  acum,  de  catedră.  îşi  propune  să  demonstreze 
o  realitate  —  prezenţa  în  Biblie  a  genurilor  literare  consacrate  (parabola, 
schiţa,  naraţiunea,  oratoria,  poesia.  meditaţia,  figurile  de  stil,  frag¬ 
mente  dialectice,  exemple  de  logică  şi  viziuni  profetice)  —  iar  demon¬ 
straţia  o  operează  cu  o  stăruinţă  pilduitoare,  ilustrând  copios,  dela 
sursă,  fiecare  compartiment  al  lucrării  sale. 

Privită  chiar  numai  ca  operă  literară  —  mai  precis;  ca  depozit 
de  opere  literare  —  Biblia  deţine  întâietatea  în  cărturăria  lumii.  Va- 

loarea  istorică,  dogmatică  şi  etică  a  cuprinsului  ei  este  mai  presus 
de  orice  comparaţie.  Circulaţia  ei  —  fără  egal,  la  toate  seminţiile  de 
pe  scoarţa  pământului.  Un  studiu  migălos  şi  atent  ca  acela  al  păr. 
P.  D.  te  încredinţează  că  nici  din  punct  de  vedere  estetic  literar 
nu-şi  merită  mai  puţin  calificativul  de  „Cartea  cărţilor". 

Totuşi,  mai  presus  de  orice,  Biblia  rămâne  fântână  nesecată  de 
înţelepciune  dumnezeească  şi  isvor  de  mântuire.  In  această  privinţă 
păr.  P.  D.  are  câteva  pagini  (5 — 9)  de  precizări  preţioase,  în  cari 
întâlnim  şi  unele  accente  de  pledoarie  bine  plasată. 

Numai  cu  verdictul  mortal  pe  care-1  rosteşte  la  adresa  Ermi- 
neuticei  tradiţionale  nu  suntem  pe  deplin  înţeleşi.  Rolul  pe  care  i-i 
circumscrie  în  cadrele  preocupărilor  noastre  de  specialitate  (vezi  p,  8) 
e  simpatic,  dar  prea  strâmt  în  perspective.  Indiferent  d«  soarta  amar¬ 
nică  ce  i-a  fost  rezervată  în  învăţământul  teologic  superior  —  unde 
este  asvârlită  ia  periferii  sau  deadreptu!  inexistentă  în  programul  de 
cursuri  —  Ermineutica  rămâne  „cheia  interpretării  Sfintei  Scripturi". 
Absorbită  sau  nu  de  Exegeză,  nu  putem  uita  că  facem  statornic  Exe¬ 
geză  în  conformitate  cu  canoanele  bine  definite  —  şi  încheiate  —  ale 
acestei  ştiinţe.  Exegeza  mea  nu  se  deosebeşte,  structural,  de  exegeza 
colegului  profesor  de  N.  T.  deia  Arad,  care-i  păr.  P.  D.,  pentru  că 
respectăm,  nemărturisit,  aceleaşi  reguli  de  tâlcuire  a  cuvântului  in¬ 
spirat.  Studenţii  noştri  pot  să  înveţe  aceste  reguli  metodic,  separat ; 
cu  alte  cuvinte,  să  asculte  cursuri  speciale  de  Ermineutica.  Dar  le 
pot  învăţa  şi  împrăştiat,  învăţând  Exegeză  aşa  cum  le-o  propunem 
noi,  sau  cum  o  află  în  Comentariile  a  căror  utilizare  le-o  reco¬ 
mandăm  în  complectarea  cursurilor.  Făcând  exegeză,  noi  facem  şti¬ 
inţă;  şi  ca  atare,  nu  ne  putem  sustrage  obligaţiei  de-a  arăta,  deia 
caz  ia  caz  —  şi  mai  cu  osebire  când  discutăm  fragmente  controver¬ 
sate  —  de  ce  interpretăm  aşa,  şi  nu  altfel.  Justificând  pe  acest  „de 
ce",  facem,  nesilit,  Ermineutica. 

Suntem  siguri  că  aceasta  e  procedura  pe  care  o  agreează  şi  o 
urmează  şi  distinsul  nostru  coleg  păr.  P.  D.  Dar  atunci  nu  mai  putem 
accepta  o  afirmaţie  ca  aceasta:  „ Totuşi ,  Ermineutica  şi-a  greşit  ţinta 
încât  cu  ea  în  mână  poţi  fi  ortodox  veritabil,  dar  poţi  fi  sectar  irefu¬ 
tabil''  (p.  8).  Ceea  ce  însemnează  că  in  concepţia  păr.  P.  D,  ştiinţa 
aceasta  are  o  elasticitate  care-i  spală  limitele.  Nu !  Cu  Ermineutica 
noastră  (şi,  dacă  am  înţeles  bine,  păr.  P.  D.  despre  aceasta  se  ro¬ 
steşte)  nu  poţi  fi  sectar  irefutabil,  aşa  cum  despre  cel  ce  stă  sub  poruncă 
nu  se  mai  poate  spune  că  lucrează  după  bunul  său  plac. 

Ne-am  permis  să  observăm  cândva  că  protestantismul  n’are  o 
Ermineutica,  n'o  poate  avea.  Principiul  liberei  interpretări  a  Sfintei 
Scripturi  exclude  o  asemenea  ştiinţă  normativă  (vezi  lucrarea  noastră 
Studii  Biblice,  Sibiu  1940,  p.  76  urm.).  Noi,  şi  romano-catolicii,  avem. 
Nu  ne  simţim  incomodaţi  de  prezenţa  ei  câtuşi  de  puţin.  Ajutoraţi, 
da.  Cu  ea  alăturea  avem  simţământul  de  siguranţă  că  putem  să  nu 
greşim,  chiar  dacă,  formal,  ne  deosebim  în  soluţii.  Ermineutica  ne 

ajută  să  nc  punem  de  acord  cu  interpretarea  tradiţională,  neîngrâdln 
du-ne  libertatea  de-a  excela  în  strălucirea  formei  şî'n  despletirea 
nuanţelor. 

Sectarul,  care-i  un  rod  al  măririi  producţiei  protestante,  nu 
poate  avea,  obiectiv,  acest  simţământ  de  siguranţă,  care  in  proprie¬ 
tatea  Bisericii  se  chiamă  infailibilitate,  chiar  dacă-şi  inchlpue  că-1  are. 

Rugăm  pe  păr.  P.  D.  să  nu  ne  considere  partizan  al  cine  ştie 
cărui  antiprogresism  ştiinţific.  Un  simţământ  de  elementară  onestitate 
profesională  ne-a  încurajat  să  facem  remarca  de  mai  sus,  care  poate 
deveni  prilej  de  discuţii  mai  ample,  nelipsite  de  folos  nici  pentru  noi 
doi,  şi  nici  pentru  propăşirea  ştiinţei  pe  care  o  slujim  —  preoţeşte 
şi  academic  —  amândoi. 

Revenind  la  admirabila  carte  pe  care  a  publicat- o,  poftim  oricui 
—  adică  şi  preoţilor  şi  laicilor  —  privilegiul  înălţătoarei  petreceri  ir: 
duh  cu  care  este  împreunată  lectura  ei. 

Dr.  GRIGORIE  T.  MARCl 

ANUARUL  ACADEMIEI  TEOLOGICE  ORT.  ROM.  „ANDRE- 
ÎANE“  DIN  SIBIU  —  XXII  (IV)  —  publicat  de  Dr.  D.  Stânihae 
rector.  Sibiu,  Tip.  Arhidiecezană  1946,  p.  86. 

Un  anuar  este  cartea  de  vizită  a  unei  instituţii.  In  fond,  anua  ¬ 
rele  au  un  anumit  rol  documentar  şi  înfăţişează  icoana  fidelă  a  ac¬ 
tivităţii  desfăşurată  în  decursul  unui  an  de  instituţiile  cari  le  redac¬ 
tează.  Prin  înseilări  de  date,  cari  sunt  expuse  cu  exactitate  şi  sără 
comentarii  de  autoelogiere,  se  urmăreşte  în  primul  rând  ca  cei  ce-l 
răsfoiesc  să  fie  puşi  în  posesia  unor  adevăruri,  şi  anume  despre  cele 
înfăptuite  în  perioada  de  timp  la  care  se  referă  anuarul. 

Anuarul  Academiei  teologice  „Andreiane“  ort.  rom.  din  Sibiu 
pe  anul  academic  1945 — 46,  publicat  cu  multă  îngrijire  de  P.  C.  Pâr 
Dr.  Dumitru  Stăniloae,  rectorul  Academiei,  se  impune  tocmai  prin, 
seriositatea  cu  care  a  fost  redactat,  continuându-se  astfel  o  frumoasă 
tradiţie  a  acestei  instituţii. 

Cuprinsul  anuarului  este  deschis  de  studiul  intitulat  „O  şt;  in  ti* 
nouă:  Istoria  vremurilor  neoteslamentare “  —  Posibilitatea,  limite:?  şi 
cuprinsul  ei  —  semnat  de  C.  Diacon  Prof.  Dr.  Grigorie  T.  Marco. 
Acest  studiu  prezintă  fără  îndoială  o  importanţă  netăgăduită,  ţinând 
mai  ales  seamă  că  cercetările  studiului  Testamentului  Nou,  azi,  repre¬ 
zintă  unul  din  capitolele  cele  mai  însemnate  ale  Teologiei. 

După  ce  arată  la  început  (p.  4 — 8)  ştiinţele  ce  stau  Ia  baza  „în¬ 
ţelegerii  aprofundate,  fidele,  exacte"  a  Testamentului  Nou,  cuprinse 
toate  în  „sistemul  Studiului  biblic  al  Noului  Testament" :  Exegeza, 
Ermineutica,  Introducerea  în  N.  T.,  Istoria  limbii  originale  a  cărţilor 
N.  T.,  Arheologia  biblică,  Teologia  Noului  Testament,  autorul  intra 
(p.  9)  în  miezul  problemei,  desvoltând  a  şaptea  ramura  a  studiului, 
biblic  al  T.  N. :  Istoria  vremurilor  neotestaraentare. 

Această  ştiinţă  nouă  se  impune  datorită  faptului  câ  fără  „lu¬ 
minile  ei,  istoria  originii  creştinismului  este  ameninţată  să  se  trans¬ 
forme  într'o  falsificare  grosolană “  (p.  11).  Istoria  vremurilor  neote- 
stamentare  —  după  cum  ne  arată  profesorul  de  exegeză,  „înglobează 
stările  religioase-morale  şi  politice-sociaie  existente  în  iudaism  şi  ic 
lumea  greco-romană,  în  vremurile  de  început  ale  creştinismului"  (p. 
19).  Din  cercetările  făcute  dealungul  anilor  şi  din  preocupările  sale 
cie  specialitate,  autorul  conchide  că  această  ştiinţa  nouă  trebuie  sl 
intre  în  programul  şcoalelor  superioare  de  teologie,  pentru  a  se  prinde 
astfel  ritmul  occidental  al  ştiinţelor  biblice  (p.  27). 

Studiul  al  doilea :  „  Valoarea  argumentelor  raţionale  pentru  dove¬ 
direa  existenţei  lui  Dumnezeu" ,  semnat  de  C.  Diacon  Prof.  Dr.  Emf- 
Han  Vasilcscu  (p.  28  —  67),  în  domeniul  Teologiei  apologetice  este  cât 
se  poate  de  bine  venit,  mai  ales  datorită  faptului  că,  dela  Kant  în¬ 
coace,  valoarea  argumentelor  raţionale  a  fost  în  parte  contestată. 

Autorul  urmăreşte  in  primul  rând  să  constate  pe  ce  linie  s‘ar 
putea  angaja  mai  cu  folos  cunoaşterea  lui  Dumnezeu  în  ortodoxie, 
decât  în  curentele  de  cugetare  religioasă  occidentală.  Pornind  deja 
această  premisă,  în  pagini  frumoase,  Păr.  Prof.  Dr.  Em.  Vasilescu,  prin 
documentare  serioasă  şi  cercetări  minuţioase  la  diferiţi  cugetători  cr. 
renume,  ajunge  la  concluzia  că  „gnoseologia  ortodoxă  nu  ne  îngăduie 
nici  nesocotirea  cunoaşterii  indirecte  şi  deci  a  argumentelor  raţionale 
pentru  dovedirea  existenţei  lui  Dumnezeu"  (p.  66),  şi  că  dând  acestor 
argumente  o  valoare  netăgăduită,  „aceea  de  a  completa  şi  preciza 
cunoaşterea  directă...  a  simţului  religios  —  gnoseologia  ortodoxă  ră¬ 
mâne  consecventă  cu  Sf.  Scriptură,  cu  gândirea  patristică  şi  cu  no- 
uife  orientări  ale  fifosofiei"  (p.  67). 

Partea  a  11-a  a  acestui  anuar  (p,  68 — 84)  cuprinde  obicinuitele  date 
şcolare,  cronica  anului  şi  activitatea  Societăţii  academice  a  studenţilor 
teologi  „Andreiu  Şaguna",  toate  fiind  mănunchiul  unei  frumoase  şt 
rodnice  activităţi,  împreună  cu  Iaudabila  colaborare  dintre  profesori 
şi  studenţi,  cu  năzuinţa  de  a  se  ajunge  la  consolidarea  Teologiei  ro¬ 
mâneşti,  prin  educarea  preoţilor  intr'un  spirit  cât  mai  adecvat  cu 
năzuinţele  Bisericii  noastre. 


Uiacor,  EUG.  MUNTEAN U 

TÂRN0S1REA  BISERICII  MĂNĂSTIRII  BRÂNCOVEANU.  La 
praznicul  de  pomenire  a  Adormirii  Maicii  Domnului,  sfânta  mănăstire 
Brâncoveanu  dela  Sâmbăta  de  sus  a  fost  inundată  de  aproape  zece 
mii  de  închinători  veniţi  din  toate  părţile  ţării.  I.  P.  Sf.  Mitropolit 
.Nicolae  al  Ardealului  dăduse  de  veste  obştei  dreptcredincioase,  din 
bună  vreme,  câ  a  decis  să  săvârşească  în  acea  mărită  zi  lârnosirea 
sfântului  lăcaş  de  închinare  al  restauratei  ctitorii  brâncoveneşti. 

înconjurat  de  un  mare  sobor  de  preoţi  şi  diaconi,  I.  P.  Sf.  Sa 
a  săvârşit  slujba  sfinţirii  bisericii,  iar  în  cursul  sfintei  Liturghii,  în¬ 
genunchind  împreună  cu  tot  norodul,  a  citit  trei  molitve  pentru  ploaie. 

In  cuvântarea  rostită  cu  acel  prilej  —  purcezând  dela  certitu¬ 
dinea  biruinţei  prin  suferinţa  pentru  Hristos,  aşternută  de  Apostolul 
neamurilor  în  Epistola  către  Romani  (8,  35,  38 — 39)  —  I.  P.  Sf.  Sa 
a  evocat  trecutul  mucenicesc  al  sf.  mănăstiri  Brâncoveanu,  insistând 
asupra  faptului  că  prin  opera  de  restaurare  a  râvnit  nu  numai  să 
refacă  zidurile  dărâmate  de  potrivnicii  credinţei  noastre,  ci  mai  ales 
să  creeze  acolo  un  staul  de  reculegere,  de  căinţă,  de  mângâiere,  de 
'amină  şi  întărire  duhovnicească.  Călugărilor  evlavioşi  pe  cari  i-a 
pregătit  anume  pentru  lucrarea  de  primenire  duhovnicească  în  slujba 
căreia  stă  ctitoria  brâncoveneaseă,  I,  P.  Sf.  Sa  le-a  adresat  un  cu¬ 
vânt  de  părintească  preţuire. 

Ca  şi  ctitorul  ei,  I.  P.  Sf.  Mitropolit  Nicolae  a  închinat  sfântul 
âcaş  ce  s'a  sfinţit  Maicii  Domnului,  a  cărei  Adormire  devine  astfel 
;;î  de  hram. 

Pentru  toată  strădania  luminată  ce  a  depus-o  în  reînvierea  acestei 
sfinte  mănăstiri,  C.  Ieromonah  Serafim  Popescu  a  exprimat  I.  P.  Sf. 
Sale  mulţumirile  soborului  călugăresc  şi  ale  închinătorilor. 

Praznicul  s'a  încheiat  cu  o  adunare  a  societăţii  misionare  „Oastea 
Domnului". 

Dr,  GRIGORiK  T.  ,MARCU 

ÎN  îndoita  $a  calitate  de  şei 
al  Guvernului  şi  interimar  al  de¬ 
partamentului  Cultelor,  dl  Prim- 
ministru  Dr.  Petru  Groza  a  adre¬ 
sat,  in  15  Aug.  a.  c.,  un  inimos 
apel  preoţimii,  cerându-i  să  se 
asocieze  Iară  preget  la  campania 
de  combatere  a  urmărilor  secetei. 
Tata  textul  apelului: 

Ca  fiu  credincios  al  Bisericii 
străbune  şi  ca  umil  care  m'atn 
străduit  şi  mă  străduesc  ca  in 
aceste  vremuri  de  înoire  a  orân¬ 
duirilor  vieţii  obşteşti  in  toate 
sectoarele  ei,  Biserica  şi  toate 
cultele  să  fie  chemate  a-şi  uni 
efortul  lor  cu  efortul  guvernării 
democratice  şi  să-şi  afirme  prin 
aceasta  vitalitatea  şi  dragostea 
curată  de  popor,  mă  adresez  slu¬ 
jitorilor  altarelor  tuturor  cultelor 
ţării ,  făcându-le  chemarea  de  a 
sta  alături  de  poporul  greu  în¬ 
cercat  de  năpasta  secetii  din  anul 
acesta. 

Fac  apel  [a  priceperea,  la  pu¬ 
terea  lor  de  muncă  şi  de  jertfă, 
precum  şi  la  patriotismul  lor  în¬ 
cercat,  ca  să-şi  mobilizeze  toate 
puterile  şi  să  intre  în  bătălia  pe 
care  am  declanşat-o  pentru  aju¬ 
torarea  regiunilor  bântuite  de  se¬ 
cetă. 

Pâinea  cea  de  toate  zilele  tre- 
bue  nu  numai  cerută,  ci  şi  câş¬ 
tigată  şi  asigurată  pe  seama  tu¬ 
turor  fiilor  patriei. 


In  acest  scop,  am  înfiinţat  un 
Comandament  unic  sub  preşe¬ 
dinţia  dlai  ministru  profesor  univ. 
Traian  Săvulescu,  secretarul  de¬ 
partamentului  Agriculturii. 

Acest  Comandament,  prin  apa¬ 
ratul  tehnic  şi  prin  toate  mijloa¬ 
cele  cari  i  s'au  pus  la  dispoziţie, 
intră  în  acţiune  generală  pe  ţară. 
pentru  ajutorarea  celor  loviţi  de 
secetă. 

Cer  tuturor  slujitorilor  altare¬ 
lor  din  întreaga  ţară  să  colabo¬ 
reze  ca  organele  acestui  Coman¬ 
dament,  să  le  stea  la  dispoziţie 
prin  tot  ce  pot,  şi  să  treacă  ime¬ 
diat  la  acţiune  chiar  din  iniţia¬ 
tivă  proprie,  pentru  combaterea 
urmărilor  grave  ale  secetei. 

Bătălia  începută  este  impusă 
de  nevoile  economice  ale  popo¬ 
rului,  dar  ea  va  constitui  şi  un 
examen  hotăritor  pentru  toţi  slu¬ 
jitorii  altarelor,  examen  al  cărui 
rezultat  va  fi  apreciat  după  cu¬ 
viinţă  şi  cu  dreptate  de  către  gu¬ 
vern  şi  de  către  popor. 

ACADEMIA  Română,  in  şe¬ 
dinţa  din  30  Maiu  a,  c.,  a  pro¬ 
clamat  membru  de  onoare  ai  ei 
pe  P.  C.  Iconom  Stavrofor  Dr, 
Gheorghe  Ciuhandu,  consilier  e- 
parhial  î.  r.  la  Arad  şi  preşe¬ 
dintele  Asociaţiei  „A.  Şaguna"  a 
clerului  ortodox  din  xMitropolia 
Ardealului. 

Motivarea  oficială  a  acestui 
act  arată  că  cinstitoarea  distincţie 
i-a  fost  acordată  „în  senin  de 
înaltă  apreciere  a  îndelungatei 
activităţi  culturale  şi  a  celei  des¬ 
făşurate  în  câmpul  istoriografiei 
române  transilvane*'. 

Iubit  şi  stimat  de  ierarhi  şi 
preoţime  pentru  distincţia  per¬ 
sonalităţii  sale  preoţeşti,  iar  de 
oamenii  de  ştiinţă  preţuit  fără 
rezerve  pentru  studiile  sale  ample 
şi  inedite,  Păr,  Gh.  Ciuhandu  este 
membru  al  grupării  revistei  noa¬ 
stre  încă  dela  urzirea  ei. 

Un  motiv  mai  mult  pentru  ca 
să  ne  bucurăm  din  plin  de  in¬ 
trarea  P.  C.  Sale  în  areopagul 
culturii  româneşti  şi  să-i  expri¬ 
măm  înflacăratele  noastre  feli¬ 
citări. 

♦ 

TITULARUL  departamentului 
Artelor  şi  ad-interim  al  Cultelor, 
dl  prof,  Mihall  Ralea,  a  fost  nu¬ 
mit  reprezentant  diplomatic  al 
României  la  Washington  (USA). 

Până  la  numirea  unui  titular, 
conducerea  Ministerului  Cultelor 
a  fost  preluată  de  dl  Dr.  Petru 
Groza,  preşedintele  Consiliului 
de  miniştri. 

Soluţionarea  provizorie  a  va¬ 
canţei  dela  Culte,  care  durează 
de  multă  vreme,  este  cât  se  poate 
de  fericită.  Primul  ministru  al 
ţării,  prin  trecutul  său  de  par¬ 
ticipare  activă  la  desfăşurarea 
vieţii  bisericeşti  de  dincoace  de 
Carpaţi,  şi  prin  interesul  ce  l-a 
manifestat  statornic  faţă  de  sfânta 
instituţie  de  când  deţine  frânele 
guvernului,  era  cel  mai  indicat 
dintre  membrii  cabinetului  ac¬ 
tual  să  ia,  vremelnic,  conducerea 
departamentului  Cultelor.  Mem¬ 


bru  marcant  al  Adunării  epar¬ 
hiale  a  Arhiepiscopiei  noastre 
de  peste  trei  decenii,  în  era  de¬ 
mocratică  instaurată  acum  doî 
ani  dl  Prim-ministru  Dr.  Petra 
Groza  a  isbutit  să  determine  o 
atitudine  favorabilă  Bisericii  stră¬ 
moşeşti  din  partea  tuturor  gru¬ 
părilor  politice  cari  participa  ia 
opera  de  refacere  a  ţării,  între¬ 
prinsă  de  guvernul  de  largă  con¬ 
centrare  democratică  pe  care-! 
prezidează  dsa.  Această  atitu¬ 
dine  s'a  vădit  mai  ales  cu  pri¬ 
lejul  săvârşirii  reformei  agrare, 
când  modestele  bunuri  aflătoare 
în  proprietatea  Bisericii  au  fost 
exceptate  dela  expropriere  fă ra 
nici  o  discuţie. 

Cunoscând  pe  deplin  realită¬ 
ţile  vieţii  noastre  bisericeşti,  pre¬ 
zenţa  Primului  ministru  la  cârma 
Ministerului  Cultelor  e  o  che¬ 
zăşie  că  afacerile  pendinte  de 
acest  departament  se  desvoltâ  in 
făgaşul  lor  firesc. 

MINISTERUL  Educaţiei  naţio¬ 
nale  a  trecut  în  seama  Episcopiei 
ortodoxe  române  a  Orăzii  liceul 
de  băeţi  care  poartă  numele  pu¬ 
rurea  pomenitului  mecenat  a!  Bi¬ 
sericii  noastre  Emanoil  Gojdu, 

Transformarea  acestei  instituţii 
de  stat  în  liceu  confesional  coin¬ 
cide  cu  împlinirea  unui  deceniu 
de  când  P.  Sf.  Episcop  Dr.  Ni- 
colae  Popoviciu  păstoreşte  cu 
râvnă  şi  pricepere  Eparhia  Orăzii. 
încercatele  aptitudini  educative 
şi  organizatoare  ale  P.  Sf.  Sale 
vor  face  din  acest  liceu  —  sun¬ 
tem  siguri  —  o  instituţie  de  model. 

LUMINA  CREŞTINĂ.  Aşa  se 
chiamâ  proaspătul  organ  ai  U- 

manii  preoţilor  democraţi  din 
România,  care  apare  in  Capitală. 

Numărul  3 — -4  (15  Aug.  a.  c.) 
ai  acestei  publicaţii  bilunare  — 
singurul  care  ne-a  parvenit  până 
acum  —  are  o  ţinută  sobră  şi 
distinsă,  care  cinsteşte  deopotrivă 
pe  urzitorii  şt  pe  scriitorii  săi. 
Problemele  de  viaţă  bisericească 
tratate  în  coloanele  sale,  sunt  de 
netăgăduită  actualitate.  Discuta¬ 
rea  lor,  clară  şi  cuviincioasă. 

Remarcăm  in  numărul  citat  de¬ 
claraţiile  dlui  Prim-ministru  Dr. 
Petru  Groza,  privitoare  la  rolul 
Bisericii  in  lumea  nouă.  Ideile 
articulate  în  această  mărturisire 
au  format  altă  dată  obiectul  a- 
tentiunii  noastre  (vezi  RT  XXXV, 
'i945  p.  149  urm.), 

Pâr.  Dr.  1.  Vasta,  secretarul 
general  al  Ministerului  Cultelor 
şi  preşedintele  UPDR,  scrie  des¬ 
pre  încadrarea  preoţilor  în  rit¬ 
mul  nou  de  viaţă  democratică  a 
ţârii  noastre. 

Condeiul  ager  ai  talentatului 
publicist  bisericesc  Pâr.  G.  Chi- 
riac,  biciuieşte  cu  egală  vigoare 
creştinismul  de  faţadă  al  atâtor 
intelectuali  de-ai  noştri,  şi  crea¬ 
ţiile  artitiaate  cari  au  năpădit 
aria  literaturii  teologice.  Arti¬ 
colul  sau,  curajos  şi  suculent, 
merită  osebită  atenţiune. 

Sprintene  şi  bine  închegate  sunt 
.. mărunţişurile  “  acestui  organ, 
aiai  ales  cele  semnate  B.  V.  B. 
Autorul  lor  ştie  ce  să  scrie  — 
ş;  cum  să  scrie. 

Ani  lăsat  înadins  ia  stârşit  pro¬ 
blema  relaţiilor  dintre  bisericile 

s ii i.  o*,  a  *  vriile! i ^ 

gerea  şi  adâncirea  legaturilor  de 
prietenie  intre  aceste  două  bi¬ 
serici  ortodoxe  este,  cum  spune 


Păr.  Gala  Galaction,  ,,o  datorie 
între  vecini".  Colaborarea  lor  — 
adăogăm  noi  —  o  poruncă  or¬ 
todoxă.  Indicaţii  practice  în  acest 
sens  dă  Păr.  prof.  Dr.  Liviu  Stan, 
intr'un  articol  cu  caracter  pro¬ 
gramatic  :  schimb  des  de  vizite 
între  reprezentanţii  celor  două 
biserici ;  schimb  de  studenţi  teo¬ 
logi,  reviste  şi  publicaţii  ştilnţi- 
fice-bisericeşti ;  cursuri  de  —  şi 
în  —  limba  rusă  la  şcolile  noa¬ 
stre  superioare  de  Teologie  ;  crea¬ 
rea  unui  oficiu  de  procurare  şi 
răspândire  a  cărţii  teologice  ru¬ 
seşti  ;  încurajarea  traducerilor  din 
teologia  rusească ;  cicluri  de  con¬ 
ferinţe  despre  biserica,  arta  şi 
cultura  religioasă  rusească,  cu 
participarea  secţiei  bisericeşti  a 
ARLUS-ului. 

.Motivele  conlucrării  dintre  cele 
două  biserici  surori  sunt  numă- 
roase  şi  tari.  Dorinţa  de  cola¬ 
borare,  la  fei  de  vie  şi'ntr’o 
parte  şi'n  cealaltă.  Să  nu  zăbo¬ 
vim  a  face  uz  de  ele,  cu  râvnă 
creştinească  şi  cu  sinceritate  or¬ 
todoxă. 

o: 

CITIM  în  „Lumina  Creştină" 
că  un  preot,  înainte  de  a-şi  lua 
în  primire  apostolia  de  păstor 
duhovnicesc  al  unei  uzine,  a  pe¬ 
trecut  câteva  săptămâni  între 
viitorii  săi  enoriaşi  în  salopetă. 

Altul  a  muncit  şase  luni  cot 
la  cot  cu  lucrătorii  unei  fabrici 
a.l  cărei  preot  avea  să  devină 
după  aceea 

Cazurile  acestea  s  au  petrecut 
în  cursul  recentului  răsboiu. 
Unde,  nu  ni  se  spune. 

file  sunt,  fără  Îndoială,  impre¬ 
sionante. 

In  perioada  de  reconstrucţie 
de  după  23  August  1944,  preotul 
ortodox  român  G.  L,  adminis¬ 
trator  parohial  în  A,,  centru  car¬ 
bonifer  dc  pe  Valea  Jiului,  a 
coborît  de  câteva  ori  în  mină. 

...Nu  ca  sâ  vadă  mina.  O  vă¬ 
zuse  altădată,  căci  el  însuşi  se 
trage  din  spiţa  celor  ce  scormo¬ 
nesc  măruntaiele  pământului  în 
căutarea  aurului  negru. 

A  muncit  la  rând  cu  cărbu¬ 
narii  ;  a  ieşit  din  mina  cu  chipul 
inegrit  de  funingine  şi  cu  plă¬ 
mânii  fripţi  de  arşiţa  neagră  a 
adâncurilor;  şi  apoi,  a  stat  la 
şir  în  faţa  casieriei,  ca  să-şi  ri¬ 
dice  plata  muncii,  căci  aşa  e 
rânduiala. 

La  fel  au  făcut  învăţătorii  din 
A,  şi  alţi  intelectuali  localnici. 

Despre  acest  „caz“,  dacă  nu 
ne  înşelăm,  încă  nu  s’a  scris  nici 
unde.  Şi  poate  că  n'am  fi  scris 
nici  noi,  daca  nu  ne  îndemna 
pilda  străinilor. 

Calificaţi  gestul  preotului  no¬ 
stru  din  A.  cum  vreţi  —  dar  nu 
mai  prejos  decât  faptele  semna¬ 
late  de  alţii,  despre  preoţii  lor. 

...Că  nu  stăm  la  coada  altora, 
când  e  vorba  de  progresul  pa¬ 
storalei  de  excepţie,  cu  tot  ca¬ 
racterul  ei  incipient  la  noi. 

GLORIOSUL  comandant  su¬ 
prem  al  trupelor  britanice  cari 
au  luptat  în  Africa  şi  Europa, 
Mareşalul  Lord  B.  Montgomery, 
a  declarat  că  ţine  la  preoţii  ata¬ 
şaţi  pe  lângă  unităţile  sale  tot 
atât  de  mult  ca  şi  la  faimoasa-i 
artilerie  motorizată. 

Elogiile  de.  cari  s’au  făcut  păr¬ 
taşi  atâţia  dintre  membrii  cle¬ 


rului  nostru  militar,  activi  sau 
rezervişti,  din  partea  multor  co¬ 
mandanţi  de  unităţi  mari  şi  mici, 
nu  sunt  întru  nimic  mai  prejos. 

■'f 

IN  Belhel  (lângă  Bielefeldj  s  a 
stins  din  viaţă  renumitul  pastor 
Friedrich  von  Bodelschwingh,  fiul 
celebrului  întemeietor  al  aşeză¬ 
mântului  de  caritate,  cunoscut 
în  lumea  întreagă,  care  ocroteşte 
şi  reeducă  vreo  şapte  mii  de  su¬ 
ferinzi. 

CONSILIUL  miniştrilor  de  ex¬ 
terne  ai  Marilor  Naţiuni,  întrunit 
la  Paris,  in  şedinţa  din  27  Iunie 
a.  c.,  a  decis  ca  Dodecanezul  să 
fie  retrocedat  Greciei. 

După  25  de  ani  de  stăpânire 
italiană,  cele  12  insule  situate  la 
capătul  sudic  al  Asiei  Mici  revin 
la  sânul  patriei  mame.  Intre  ele 
se  află  şi  insula  Patmos,  în  care 
sf.  Apostol  şi  Evanghelist  loan 
a  avut  revelaţiile  aşternute  în 
Apocalipsă. 

0  bună  parte  din  gloria  Kladei 
antice  şi  a  istoriei  Greciei  cre¬ 
ştine  s‘a  plămădit  în  aceste  in¬ 
sule.  De  aceea,  actul  de  dreptate 
care  sa  săvârşit  la  Paris,  a  fost 
întâmpinat  pretutindenea  cu  o- 
sebîtâ  simpatie. 

ATENA  a  fost  martoră  a  unei 
manifestaţii  pe  cât  de  originală, 
pe-atât  de  evocatoare  şi  impre¬ 
sionantă.  Cu  prilejul  praznicului 
de  pomenire  al  sfinţilor  Apostoli 
Petru  şi  Pavel,  s'a  desfăşurat  în 
capitala  Greciei  o  festivitate  co¬ 
memorativă  a  evenimentului  vi¬ 
zitării  Areopagului  de  către  Apo¬ 
stolul  neamurilor.  Festivitatea  a 
avut  Ioc  pe  ruinele  foarte  bine 

conservate  ale  renumitului  sfat 
înţelepţesc  elin  şi  a  fost  cinstită 
cu  prezenta  căpeteniilor  autori¬ 
tăţilor  bisericeşti,  civile  şi  mili¬ 
tare  ale  Greciei.  O  atmosferă  de 
evlavie  creştinească,  amestecată 
cu  o  discretă  şi  firească  mândrie 
naţională  —  aşa  sună  ştirea  su¬ 
mară  ce  ne-a  parvenit  —  a  în¬ 
văluit  prăznuirea. 

Nu  peste  mult  se  vor  rotunji 
nouăsprezece  veacuri  de  când 
sfântul  Apostol  Fa  vel  a  călcat 
lespezile  glorioasei  cetăţi  eline. 
Era  în  cursul  călătoriei  misionare 
a  doua  (între  anii  51 — 54  ai  erei 
noastre).  Venise  acolo  singur, 
deia  Berea.  Aşieptându*şi  ortacii 
de  muncă  sfinţită,  pe  Sila  şi  Ti- 
mo'ei,  cărora  le  dăduse  întâlnire 
aci  când  s'a  despărţit  de  ei  în 
Macedonia,  Pavel  „sta  de  vorbă 
în  sinagogă  cu  Iudeii  şi  cu  te¬ 
mătorii  de  Dumnezeu,  şi  în  agoră 
(piaţă)  în  toate  zilele  cu  cei  ce 
se  întâmplau"  (F.  Ap.  17,  17). 
Cetatea  plină  de  idoli  îi  îndârjea 
duhul  (cf.  F.  Ap.  17,  16).  Avu¬ 
sese  bucuria  de-a  întâlni,  in  puz¬ 
deria  de  capişti  idoleşli,  un  tem¬ 
plu  inchinat  Dumnezeului  necu¬ 
noscut.  Pe  acesta  îl  propovăduise 
in  Areopag,  când  „unii  din  filo¬ 
sofii  epicurei  şi  stoici...  prîn- 
zându-i"  (F.  Ap.  17,  18  şi  19), 
l-au  dus  acolo.  Citând  pe  unul 
dintre  ai  lor  (fie  Aratus,  scriitor 
cilician  din  veacul  III  î.  H.,  fie 
filosoful  stoic  Clean tes),  Apostolul 
rosteşte  dreapta  constatare  :  Din 
neamul  lui  Dumnezeu  suntem  (F. 
Ap.  17,  28 — 29),  care  reprezintă, 
virtual,  intrarea  in  agonie  a  ido- 
iolatriei. 

LUANI)  cuvântul  intr’o  şedinţă 
a  adunării  pienare  a  Conferinţei 


de  pace  dela  Paris,  dl  Clement 
Attlee,  primul  ministru  al  Marei 
Britanii,  a  făcut  o  profundă  im¬ 
presie  prin  evocarea  unui  episod 
netrecut  înainte  cu  mai  mult  de 
un  pătrar  de  veac.  lată  despre 
ce-i  vorba ! 

In  numărul  din  17  Maiu  1919 
al  marelui  ziar  englez  „DaiSv 
Herald",  caricaturistul  Will  Dyson 
a  publicat  un  desen  reprezentând, 
pe  cei  „patru  mari"  de-atunci  — 
Lloyd  George  (Anglia),  Georges 
Ciemenceau  (Franţa),  Woodrow 
Wilson  (USA)  şi  Vittorio  Orlando 
(Italia)  —  în  momentul  când  pă¬ 
răsesc  Conferinţa  de  pace  de¬ 
cupa  primul  răsboiu  mondial. 

Ajuns  la  capătul  de  jos  al  scă¬ 
rilor  luxosului  palat  dela  Ver- 
sailles,  premierul  francez  Ciemen 
ceau,  poreclit  „Tigrul",  exclamă: 

—  Curios,  parcă  aud  un  copil 
plângând... 

într’adevăr,  în  dreapta  dese¬ 
nului,  după  o  coloană,  cu  faţa 
ia  perete  şi  braţele  încrucişate 
peste  ochi,  un  copil  de  toată  fru¬ 
museţea  plânge.  Peniţa  lui  Dyson 
a  notat  deasupra  nimbului  ce-i 
invâlue  creştetul:  „1940  Ciass' 
(Contingentul  1940).  In  spatele 
copilului,  asvârlit  jos,  un  docu¬ 
ment  de  însemnătate  istorică : 
„Pace  Treatv"  (Tratatul  de  Pace). 

Previziunea  profetică  a  Iui  Dy¬ 
son,  din  nefericire,  s  a  dovedit 
a  fi  exactă.  Copiii  din  1919  au 
căzut  victime  răsboiului  din  1939 
— 1945. 

Referindu-se  la  lucrările  ac¬ 
tuale  pentru  perfectarea  păcii, 
premieiui  britanic  a  spus:  „ Dea 
Domnul  ca  să  nu  mai  existe  copil 
plângând  după  această  confe¬ 
rinţă" !  Amin!  Aşa  să  fie!... 

£ 

AL  DOILEA  CONCURS  DE 
PREDICI  ANTISECTARE.  Luând 
în  considerare  succesul  deosebit 
pe  care  l-a  avut  primul  ei  concurs 
de  predici  antisectare,  instituit 
în  1938  (vezi  „Revista  Teologică" 
XXVIII,  1938  p.  525),  cu  bine¬ 
cuvântarea  î.  P.  Sf.  Mitropolit 
Nicolae  a!  Ardealului,  „Revista 
Teologică"  redeschide  al  doilea 
concurs  pentru  douăsprezece  pre¬ 
dici  antisectare,  pe  data  apariţiei 
fascicolului  acestuia. 

La  acest  concurs  poate  parti¬ 
cipa  oricare  C.  preot  din  Arhie¬ 
piscopia  ort.  rom.  de  Alba-Iulia 
şi  Sibiu,  C.  preoţi  şi  profesori 
de  Religie  din  alte  Eparhii  cari 
sunt  abonaţi  la  „Revista  Teolo¬ 
gică"  sau  cari  se  vor  abona  dela 
1  Ianuarie  1947,  precum  şi  stu¬ 
denţii  din  anii  III  şi  IV  ai  Fa¬ 
cultăţilor  de  Teologie  şi  Acade¬ 
miilor  teologice. 

Predicile  prezentate  la  concurs 
vor  trebui  să  întrunească  urmă¬ 
toarele  condiţiuni : 

1.  Să  se  ocupe  fiecare 'n  parte 
de  câte  o  învăţătură  sau  prac¬ 
tică  sectară  eronată,  căreia  ii  va 
opune  cu  toată  vigoarea  ade¬ 
vărul  ortodox.  Predicile  cu  ca¬ 
racter  general  vor  fi  respinse  din 
capul  locului. 

2.  Să  utilizeze  atât  în  respin¬ 
gerea  rătăcirilor  sectare,  cât  şi'n 
susţinerea  Învăţăturilor  ortodoxe 
maicuseamâ  argumente  din  Sfânta 
Scriptură. 

3.  Citatele  din  Sf.  Scriptură  să 
fie  făcute  fie  după  Biblia  lui  Şa- 
guna,  fie  după  ediţiile  sinodale 
(191?:  sau  1936),  fie  după  Noul 
Testament  dela  Cluj  (1942  şi  1945). 
Participanţii  la  concurs  vor  arăta. 


în  scris,  de  care  din  acestea  s'au 
folosit.  Indicaţiile  privitoare  îa 
capitole  şi  versete,  vor  fi  notate 
cu  cea  mai  mare  grije.  Cea  mai 
mică  greşală  de  acest  fel,  aduce 
eliminarea  dela  concurs. 

4.  Fiecare  problemă  va  trebui 
studiată  pe  bază  de  literatură 
de  specialitate.  O  listă  biblio¬ 
grafică,  alcătuită  onest  şi  inteli¬ 
gent,  va  însoţi  predicile  prezen¬ 
tate  la  concurs. 

5.  Predicile  vor  fi  redactate 
într'un  stil  uşor,  însufleţit  şi  co¬ 
rect.  Vor  fi  evitate  cuvintele  de 
ocară  şi  orice  răbufniri  pătimaşe, 
cari  de  obiceiu  ascund  ignoranţa 
în  materie. 

6.  Predicile  prezentate  la  con¬ 
curs  vor  fi  scrise  pe  câte  o  sin¬ 
gură  pagină  a  unui  sfert  de  coală, 
cu  maşina  sau  cu  mâna,  citeţ, 
curat  şi  lăsând  spaţiu  suficient 
între  rânduri  pentru  eventuale 
îndreptări. 

7.  Manuscrisele  vor  ti  înain¬ 
tate,  în  scrisoare  recomandată, 
Redacţiei  «Revistei  Teologice", 
până  la  1  Martie  1947, 

Cenzurarea  manuscriselor  se 
va  face  de  o  comisiune  prezi¬ 
dată  de  I.  P.  Sf.  Mitropolit  Nicolae, 

Predicile  cele  mai  reuşite  vor 
fi  publicate  în  „Biblioteca  Bu¬ 
nului  Păstor",  pe  cheltuiala  „Re¬ 
vistei  Teologice".  Autorul  —  sau 
autorii  —  vor  primi  gratuit  30 
exemplare  din  broşură  şi  un  pre¬ 
miu  corespunzător. 

Ori  ce  aUc  informaţiunî  su¬ 
plimentare  se  pot  cere  Redacţiei 
„Revistei  Teologice"  —  dar  numai 
prin  scrisoare. 


GR,  T.  M. 


Pentru  abonafi 

Cu  toată  scumpetea  crescândă  a  tiparului ,  hârtiei 
şi  materialelor  întrebuinţate  în  artele  grafice,  „Revista 
Teologică"  a  continuat  sa  apară  regulat,  pe  aceeaşi 
hârtie  de  optimă  calitate  şi  fără  să  împuţineze  numărul 
paginilor  colecţiei  anuale. 

Abonamentul  a  rămas,  cu  toate  acestea,  la  un  plafon 
modest. 

Majoritatea  abonaţilor  sunt  la  curent  cu  plata  abo¬ 
namentului. 

Pe  cei  ce  sunt  încă  în  întârziere,  îi  rugăm  să-şi 
lichideze  datoriile  fără  preget ;  altcum,  ne  vom  vedea  ne¬ 
voiţi  să  le  expediem  fascicolul  următor  —  ultimul  pe 
anul  în  curs  —  cu  ramburs,  pricinuindu-le  un  plus  de 
cheltueli. 

Tipografia ,  care-şi  are  greutăţile  ei,  nu  poate  lucra 
pe  credit. 

